text:
Ubuhamya :Twagirayezu Théophile wagiye i kuzimu gushaka imbaraga zizura abantu, yiyemeza kubireka yakira umwami Yesu .
Yanditswe na Imanishimwe Dieudonne December 27, 2017
Umugabo witwa Twagirayezu Théophile, utuye mu Karere ka Rusizi, Umurenge wa Bugarama, yiyemerera ko yagiye ikuzimu ajyanywe n’umuhanzi ukomeye wo mu Rwanda, wamwizezaga gukurayo amafaranga menshi, imbaraga zo gukora ibitangaza […]
Umugabo witwa Twagirayezu Théophile, utuye mu Karere ka Rusizi, Umurenge wa Bugarama, yiyemerera ko yagiye ikuzimu ajyanywe n’umuhanzi ukomeye wo mu Rwanda, wamwizezaga gukurayo amafaranga menshi, imbaraga zo gukora ibitangaza birimo kuzura abapfuye n’ibindi ariko yagerayo ntibimuhire.
Mu kiganiro yagiranye n’umunyamakuru wa TV1, ubwo yamusanganaga n’abakirisitu ba ADEPR Bugarama barimo batwika bimwe mu bikoresho yifashishaga, Twagirayezu w’imyaka 34 yavuze ko mu 2014 ari bwo yatangiye kujya akorana n’imyuka y’ikuzimu.
Yagize ati “Guhera mu 2014, ni bwo natangiye kwinjira muri icyo gikorwa cyo gukorana n’imbaraga za satani. Ni ukuvuga ngo nari narabitangiye mbere ariko ntarabishyira ku mugaragaro. Najyanywe n’umuntu w’igihangange mu kuririmba ariko ambwira ko hari imbaraga nshobora kuzajya nkoresha nkaririmba abantu bakanyemera, ngakora ibitangaza, nkaba nazura n’abapfuye.”
Yakomeje asobanura ukuntu uwo muhanzi yamwijeje ko abikoze yabona abayoboke benshi n’amafaranga menshi bituma agenda, ariko yagerayo ntabone ibyo yasezeranijwe.
Ati “Ngeze ikuzimu, nta kintu bigeze bampereza ahubwo bambajije aho nturutse, kubera ko icyo gihe ibitekerezo byanjye byari byamaze kugenda, nkavuga ariko nk’umuntu utari aho, icyakora barankubita.”
Uyu mugabo yasobanuye ukuntu yahawe gahunda yo kuzajyana abandi bantu basaga ibihumbi birindwi bakanamwereka n’inzira azababonamo.
Yagize ati “Bari barampaye imiti nagombaga gukoresha, hari akenda bampaga gato, narakazanaga nakavugiraho amagambo kakaba ikintu kinini kikagira ibiro byinshi cyane ku buryo n’imodoka itari kucyikorera. Bari barambwiye ko ngifata nkagisasa ahantu, nkakibyinaho, nkakivugiraho amagambo, nkahashyira umuti uyobya abantu ibitekerezo nkongera nkagenda. Naryamaga igihe cyose mu nzitiramubu, igatuma ntumva amajwi y’abavuga iby’Imana, ahubwo nkumva ay’ahantu nari nagiye.”
Twagirayezu yasobanuye ko ikuzimu bamusabye gutanga umugore we kandi ko nta muntu n’umwe agomba kubabarira. Ati “Mu mabwiraza bari bampaye bari bansabye ko ngomba gutanga umufasha wanjye kugira ngo gahunda nshaka igerweho […] Bamaze kumbwira ko ntanga umugore wanjye, bambwira ko ntagomba kugirira n’undi wese impuhwe, ko ngomba kubashyira ku rutonde kugira ngo rwa rutonde rw’ibihumbi birindwi rwuzure.”
Uyu mugabo kuri ubu uvuga ko yakijijwe, yasobanuye ko umugore we yari yamutanze ariko ataramusinyira, yanavuze ko yabanzaga kuyobya abantu ibitekerezo akoresheje imiti yahawe, kugira ngo abakirisitu n’abapasiteri batumvikana na we bizamworohere kubajyana.
Yanasobanuye ko yitwazaga inkoni ndetse n’impeta yatungaga abantu bakikubita hasi nk’abafashwe n’indwara y’igicuri nyuma akongera akabahagurutsa.
Twagirayezu avuga ko ibi byose yabyishoyemo akurikiranye amafaranga, bikarangira atayabonye, ubu agira buri muturage kunyurwa na duke afite, kuko inda ari yo yamuteye kujya gushakira umukiro ikuzimu.
src : igihe.com


c: text/html

text:
Panorama
Gukorera ku mihigo bituma abashoboye kuyesa ku bipimo bateganyije babishimirwa. Abarezi batsindishije neza amasomo bigisha na bo bakwiye kujya babishimirwa nk’uko mu ishuri Orpcare babigezeho.
Ni mu ntara y’Iburasirazuba, Akarere ka Kayonza, Umurenge wa Mukarange. Ishuri Orpcare [rifite icyiciro cy’inshuke n’amashuri abanza] ryatsindishije abanyeshuri ijana ku ijana (100%) mu bizamini bya Leta bisoza amashuri abanza.
Mu banyeshuri 90 bakoze ibizamini, 86 bari mu cyiciro cya mbere bane basigaye bakaba mu cyiciro cya kabiri, ku buryo umwana wa nyuma muri iri shuri afite amanota 19.
Mu bana bari mu cyiciro cya mbere, cumi n’umwe (11) babonye amanota atanu kuri atanu (5/5), umwe akaba yaraje ku mwanya wa munani (8) ku rwego rw’igihugu.
Mu masomo batsinze neza, icyongereza cyaje ku mwanya wa mbere. Mu bana 90 bakoze ikizamini, icyenda bonyine nibo baje mu cyiciro cya kabiri mu gutsinda urwo rurimi, abandi 81 baje mu cyiciro cya mbere.
Gumisiriza Deus, ni umwarimu w’icyongereza mu ishuri Orpcare akaba yarahawe ishimwe ry’amafaranga y’u Rwanda ibihumbi 180. Agira ati “Ni iby’igiciro iyo iyo shuri riguhembye kubera umurimo mwiza wanogeje. Nsanzwe ndi umukozi mpembwa bisanzwe ariko iri shimwe ni imbaraga ikigo kimpaye.”
Gakwaya Leonard ni we washinze ishuri Orpcare. Avuga ko guhemba abarimu batsindishije neza aba ari umuhigo ikigo cyihaye gishingiye na none ku mihigo y’abarimu.
Agira ati “Tujya gutangira umwaka twashyizeho umuhiro ko umwarimu uzatsindisha isomo rye hejuru ya 85 ku ijana tuzamuha ishimwe ry’amafaranga y’u Rwanda ibihumbi ijana na mirongo inani. Nta mpamvu y’uko uwabigezeho tutamushimira nk’uko twabishyize mu mihigo.
Gushimira umwarimu wahize abandi mu gutsindisha isomo rye si ukubatera ishyari ahubwo ni ukubashishikariza gukorana umwete kugira ngo iryo shimwe na bo tuzaribahe. Tugize amahirwe bose bagatsindisha neza twakomeza kubashomira.
Uko twabashimye byabongeye umurava, byabongeye gukunda ishuri kurushaho kandi turateganya no kubazamurira umushahara mu rwego rwo kubashimira kurushaho.”
Abana, ababyeyi n’ubuyobozi barashima
Ari ababyeyi baherera muri icyo kigo, ari bana bahize ndetse n’ubuyobozi bw’ishuri, bose bashima ubufatanye n’imikorere n’imikoranire myiza kuko ari byo byatumye abana batsinda ibizamini ku rwego rwo hejuru.
Murenzi Jackson yasoreje amashuri abanza muri Orpcare mu 2012 yoherezwa kwiga mu rwunge rw’amashuri rwa Mutagatifu Yozefu i Kabgayi. Ati “Nitwe ba mbere twize aha ariko abarimu bakoze uko bashoboye kugira ngo tuzatsinde. Ntitwabatetereje n’ubwo twari imfura z’ikigo. Ngeze mu mashuri yisumbuye byaranyoroheye kuko nari naratojwe kwiga nshyizeho umwete.”
Ituze Uwimana Ange Spess, afite imyaka 11 yatsindiye kujya kwiga muri Ecole des Sciences de Byimana. Avuga ko gutsinda uretse umuhate we yafashijwe n’abarimu n’ababyeyi byatumye abona amanota atanu kuri atanu.
Agira ati “Ababyeyi bambaye hafi baranganiriza. Abarimu na bo bambaye hafi banshishikariza kwiga no kugira umurava. Njyanye ingamba zo gukomeza guhesha ishema ikigo cyanjye.”
Uriwabo Stephanie, atuye mu murenge wa Mukarange mu karere ka Kayonza. Ashimishwa n’uko umwana w’imfura yatsinze by’agahebuzo ahanini na we abigizemo uruhare.
Agira ati “Negereye ubuyobozi ku buryo ntacyo umwana wanjye yaburaga cyamufasha kwiga. Namubaye hafi bishoboka ku buryo namuhaga n’umwanya wo kuruhuka. Aho agiye kwiga ntibizamugora n’ubwo atari kure yanjye namuhaye impanuro z’uko agombye kwitwara.”
Mfitumukiza Gerard ni umuyobozi wa Orpcare Nursery and Primary School, avuga ko gukorera hamwe nk’itsinda ndetse no kuba hafi y’abana n’ubufatanye n’ababyeyi ari byo byatumye abana batsinda neza cyane.
Agira ati “Abarimu twabaye inshuti z’abana kandi tugira ubufatanye butaziguye n’ababyeyi. Ikindi cyatumye abana batsinda ni uko bize neza bishingiye ku gufata neza abarimu kuko nta mwarimu ushobora kugira ikibazo kadi ishuri rihari. Gutsinda kw’abana rero kwavuye muri ubwo bufatanye.”
Ishuri Orpcare ryatangiye mu 2008, akaba ari inshuro ya gatandatu rikoresha ibizamini bya Leta, umwaka wa 2017 ryatsindishije ku rusha indi myka yose.
Izindi nkuru bifitanye isano
Kayonza: Abana 86 kuri 90 baje mu cyiciro cya mbere mu bizamini bya Leta
http://panorama.rw/index.php/2017/12/12/kayonza-ishuri-orpcare-rirashimwa-isuku-nuburere/

robotstxt: allowed

filter: keep


text:
Mu gihe habura igihe gito ngo umwaka wa 2012 ugere ku musozo uwa 2013 utangire, hirya no hino mu Rwanda by’umwihariko muri Kigali hateguwe ibirori bitandukanye byo gusoza umwaka, haba mu buryo bw’umwuka no mu buryo bw’umubiri, dore ko abatazaba bari mu nsengero, bazaba bari mu kundi kwishimisha gutandukanye.
Mu gusoza umwaka, mu Mujyi wa Kigali n’ahandi hirya no hino hari ibitaramo bitandukanye, amasengesho, ibiterane n’amateraniro.
Ibi ni bimwe mu byo twabashije kumenya:
1. Concert ya Orchestre Impala
Iyi concert y’imbaturamugabo igiye gukorwa nyuma yo kwiyubaka kw’iyi Orchestre mu mwaka wa 2012, bikaba byari nyuma y’imyaka isaga 17 idacuranga.
Muri iki gitaramo kizabera muri Centre Saint Paul i Kigali ku mugoroba wo ku wa 31 Ukuboza 2012, iyi Orchestre izacuranga zimwe mu ndirimo zayo zo hambere nka Bonne année, Anitha Mukundwa, Amavubi, Mariya Rosa, Mbega ibyago, n’izindi zitandukanye.
Munyanshoza Dieudonne (Mibirizi), umwe mu bari muri iyi Orchestre, avuga ko bateguye iki gitaramo cyo gusoza umwaka muri Kigali, nyuma yo kuzenguruka hirya no hino mu turere tw’igihugu.
Orchetre Impala igihe gucurangira muri Saint Paul, nyuma y’uko yari yifuje gucurangira kuri Stade Regional i Nyamirambo ku Bunani, ariko ntibyabasha gukunda kuko iyo Stade bayimwe ku munota wa nyuma.
Kwinjira muri iki gitaramo bizaba ari amafaranga ibihumbi bitanu (5,000 FRW) kuri buri muntu, kikazatangira saa kumi n’ebyiri z’umugoroba.
2. Kuri Sky Hotel
Uretse Orchestre Impala izatarama ku wa 31 Ukuboza 2012, no muri Sky Hotel; bateguye igitaramo cyiswe “Special Bonne Année” kizitabirwa n’abahanzi batandukanye barimo Tom Close, Ama-G The Black, Kayitare Wayitare Dembe, B-Gun, Pedro, Sister Aima wo mu Ntara y’Iburasirazuba n’abandi.
Hazaba kandi hari abakinangasire (DJ) kabuhariwe baturutse mu Gihugu cya Uganda, kwinjira bikazaba ari amafaranga igihumbi kuri buri muntu (1,000FRW).
Nyuma y’iki gitaramo, kwinegura bizakomereza muri “Liz Bar and Restaurant”, mu isoko rishya ryo mu Mujyi wa Kigali, na ho kwinjira bikazaba ari amafaranga igihumbi.
3. Fantastic Restaurant izahemba ababaye imena kurusha abandi
Nyuma y’uko hari hasanzwe hari Igisope cy’imbaturamugabo, ku wa 31 Ukuboza 2012 iyi resitora izaba ifite undi mwihariko, kuko izahemba insakazamashusho ya rutura (écran géant) ku bakiliya bayo b’imena mu mwaka wa 2012.
Mu gutanga ibihembo kandi abazaba bahari bose bafite amahirwe ko bashobora kuzatombora, bagatangira umwaka bareba televiziyo zizira amashaza.
Ba bacuranzi ba Karahanyuze na bo bazaba bahari, aho ndetse ngo hari n’uruhisho rwo gusoza umwaka ruteganyirijwe abazaba baje gusoza umwaka.
Kwinjira muri ibi bitaramo byo muri Fantastic, ni ubuntu nk’uko bisanzwe, kandi ibyo kurya by’amoko menshi n’ibyo kunywa bizaba ari munange.
4. East African Party
Iki ni igitaramo ngarukamwaka rurangiza, kiba buri gihe uko umwaka utangiye. Kuri iyi nshuro ya gatanu, hazaba hari abahanzi batandukanye baba abo mu Rwanda no mu mahanga.
Mu bahanzi bazaba bahari twavuga Kidumu, Azonto, Kamichi, Knowless, Mani Martin, Uncle Austin, Riderma, Tom Close, Jay Polly, King James n’abandi.
Kwinjira muri iki gitaramo kizatangira saa kumi z’umugoroba, kikabera muri Parking ya Stade Amahoro i Remera, bizaba ari amafaranga ibihumbi bitanu mu myanya y’icyubahiro n’ibihumbi bibiri ku handi bose hasigaye.
5. Happy People
Nk’uko bimaze kumenyerwa buri mwaka, mu Rwanda hakirwa imbaga nini y’Abanyarwanda baba mu Rwanda no mu mahanga n’inshuti z’u Rwanda. Tariki ya 31 Ukuboza 2012, ibi bizongera kuba mu gitaramo cyiswe “Happy People”.
Iki gitaramo kizabera kuri Minisiteri y’Ububanyi n’Amahanga (MINAFFET), gitangire saa yine z’ijoro, aho kwinjira bizaba ari amafaranga ibihumbi icumi.
Hazaba hari umukinishangasire (DJ) Fully Focus, uzaturuka muri Afurika y’Epfo, na Khalim wo mu Rwanda. Uretse aba kandi hari ibindi birori bitandukanye, abazahagera bazabasha kwibonera.
6. Album ya mbere ya Young Grâce
Umuhanzikazi w’Umunyarwanda wazamutse bitunguranye muri muzika akaza no muri bane bakunzwe mu Rwanda mu marushanwa ya Primus Guma Guma Super Star ya 2012, arateganya kumurika album ye ya mbere ku wa 31 ukuboza 2012.
Nk’uko bitangazwa na TOP 5 Sai, inzu itunganya umuziki mu Mujyi wa Musanze, inakorana cyane n’uyu muhanzi, ngo uyu muraperikazi azamurika album ya mbere yise “Hip Hop Game”.
Kugeza ubu aho iki gitaramo kizabera ntiturabasha kuhamenya, ariko ni mu mujyi wa Kigali mu gikorwa cyiswe “Listening and viewing Party”.
7. Bye Bye Vacances
Inkubiri y’ibitaramo byo mu minsi mikuru isa n’igabanutse. Ku itariki ya gatanu Mutarama 2013 hazaba hari ikindi gitaramo cyiswe “Bye Bye Vacances” kizabera kuri Stade Amahoro i Remera, aha kandi ni na ho umuhanzi Lil G azamurikira album ye.
Uretse Lil G, hazaba hari n’abandi bahanzi batandukanye dore kuko uzaba ari n’umwanya wo kwibuka Hirwa Henry wariribaga mu itsinda rya Kigali Boys KGB.
Ni muri iki gitaramo kandi intyoza mu marushanwa amaze iminsi abera hirya no hino mu gihugu yiswe “Talentum” yo kureba abahanzi bafite impano zizamenyekana.
Kwinjira bizaba ari amafaranga ibihumbi bibiri mu myanya y’icyubahiro n’igihumbi ahandi hasigaye.
8. Sick City entertainment
Iri si izina ry’igitaramo, ahubwo ni izina ry’itsinda ry’abaririmbyi ribyina indirimbo zigezweho, na ryo ryateguye igitaramo ku itariki ya kabiri Mutarama 2013.
Bari kumwe na bagenzi babo babyina indirimbo zigezweho, ku Ishyo Art Center ku Kacyiru guhera ku isaha ya saa cyenda z’igicamunsi kugeza saa moya z’ijoro. Aba basore n’inkumi bazaba basusurutsa abazaba baje kubareba, dore ko kwinjira bizaba ari amafaranga ibihumbi bibiri ku muntu umwe n’ibihumbi umunani ku bantu batanu bari kumwe.
Akarusho muri iki gitaramo ni uko hazatangirwamo ibihembo (Awards) bitandukanye harimo icy’itsinda ryiza ry’umwaka (Best dance group of the year), Itsinda ryiza rikizamuka (Best upcoming group), Umubyinnyi w’umukobwa witwaye neza kurusha abandi muri uyu mwaka (Best female dancer), ndetse n’umuhungu urusha abandi kubyina akora na siporo (Best B-Boy).
Abazitabira iki gitaramo bazasusurutswa n’amatsinda y’ababyinnyi basanzwe bazwi hano mu Rwanda nka Jabba Junior, Bri8 Fantasy, Krest Crew, Fantoms Crew, Dance Freaks n’abaririmbyi Dark matter entertainment.
9. Igitaramo cy’inkera y’abahizi "Ntungurishirize umuco"
Iki gitaramo cyo giteganyijwe kuwa 30 Ukuboza 2012, aho umuhanzi Rure
mire Focus ashyira ahagaragara album ye yise "Ntungurishirize umuco".
Haraba harimo udushya twinshi, kuko harimo kwiyakana, gukirana, kwivuga, ababyeyi bazaririmba ibihozo by’abana, kumurika imideri, kuvuga amazina y’inka n’ibindi bitandukanye.
Abasusurutsa barimo, Masamba Intore, Itorero Indangamirwa, Umucuranzi w’inanga Nsayisenga Sophie, Mariya Yohana , Jean Paul Samputu n’abandi batandukanye.
Kwinjira muri iki gitaramo kibera muri Hotel Serena guhera saa kumi n’ebyiri z’umugoroba ni amafaranga ibihumbi icumi (10,000) mu myanya y’icyubahiro n’ibihumbi bitanu (5,000) ahandi hose hasigaye.
Ubutumwa:
Umuyobozi w’Umujyi wa Kigali
Mu butumwa butangwa n’Umuyobozi w’Umujyi wa Kigali Ndayisaba Fidèle, ni uko abantu bagomba kwidagadura ariko banazirikana ko umwaka utaha abanyeshuri bazasubira ku ishuri.
Agira ati "Babyeyi namwe mwisanzure, mwidagadure, muhahe, mumererwe neza, abacuruza namwe mucuruze neza ariko kandi mwibuka ko ibyo mukora byose muri iyi minsi mikuru mugomba kuzirikana ko mu ntangiriro z’ukwezi kwa Mutarama (ukwezi kwa mbere) 2013 abana bazasubira ku ishuri. Muzirikane ko na bo bakeneye byinshi bibafasha mu myigire yabo, harimo n’amafaranga y’ishuri."
Yongeraho ati "Abana batarengeje imyaka 18 y’amavuko ntibemerewe kujya mu tubyiniro, keretse mu bitaramo byihariye na byo bashobora kujyanamo n’ababyeyi babo. Urubyiruko igihe na bo bagiye mu bitaramo bibareba, barasabwa gutaha kare kandi bakirinda kunywa ibisindisha n’ibindi biyobyabwenge. Birabujijwe kunywa ibisindisha ku bana bose n’urubyiruko."
Umuvugizi wa Polisi
Umuvugizi wa Polisi y’Igigugu Supt Theos Badege, mu butumwa atanga kuri iyi minsi y’isoza n’itangira ry’umwaka, agira ati “Umutekano mu Rwanda hose umeze neza, abantu bisanzure uko babitekereje kose, bizere umutekano.”
Akomeza agira ati “Ariko barasabwa kwibuka ko amategeko adahagarara, ndetse biba byiza ko umuntu yishima uyu munsi n’ejo agakomeza. Abishimira mu ruhame babimenyeshe Polisi n’izindi nzego z’umutekano, abava kwishima bamenye birinde amakosa cyane cyane arebana n’ibinyabiziga. Abajya kwishima kandi bamenye ko ingo zabo zitatereranwe, kandi twakwishimira kutagira uwo duhana avuye kwishima.”
Muri rusange muri izi mpera z’umwaka wa 2012 no mu itangira ry’umwaka wa 2013 hari ibitaramo bitandukanye, haba muri Kigali n’ahandi hirya no hino mu gihugu tutaretse n’abazarara mu nsengero no mu Kiliziya.


text:
Abanyeshuri biga muri groupe scolaire St Vicent de Paul Bunyenga riherereye mu murenge wa Nyabitekeri ni mu karere ka Nyamasheke biga bahagaze abandi bicaye hasi kubera kutagira intebe bicaraho, ubuyobozi bw’aka karere buvugako muri aka karere habaye ikibazo cyo kugira abana benshi bagana ishuri bituma habaho ubucucike mu mashuri.
Ni abanyeshuri biga mu mashuri abanza ndetse no mu cyiciro rusange mu rwunge rw’amashuri rwa Mutagatifu vincent de Paul Bunyenga aho aba banyeshuri biga bicaye hasi abandi bakiga bahagaze. Aba banyeshuri baganira na TV/Radio One bavuze ko umunyeshuri wicara ari uwazindutse,ibi ngo bituma hari abana bamwe bataha umugongo wabariye kuko harimo udutebe tudafite aho bicara bityo hakaba hari abahitamo kwandika bunamye.
Muri aya mashuri hanagaragaramo icyondo cyinshi kuko nta sima irimo ku buryo abanyeshuri bafite impungenge ko bazanduriramo zimwe mu ndwara zikomoka ku mwanda zirimo n’amavunja.
Abarezi bigisha muri uru rwunge rw’amashuri bavuga ko bitaborohera kwigisha abanyeshuri harimo abicaye abandi bahagaze,ngo ibi bituma bahitamo gutuma abana udutebe cyangwa ikindi kintu cyose bakwicaraho mu gihe cy’ibizamini.
Mupemzi Alex umaze ibyumweru bibiri ayobora iki kigo, avuga ko bafite abana 1200 ariko bakagira intebe 165 bivuze ko ku mpuzandengo y’abana 7 ku ntebe imwe,ari bwo nibura abana baba bicaye bose. Uyu muyobozi yemeza ko bakeneye intebe zigera kuri 300 bityo ko ubushobozi bw’ikigo ndetse n’ababyeyi batazibona.
Umuyobozi wungirije w’akarere ka Nyamasheke ushinzwe imibereho myiza y’abaturage Mukamana Claudette avuga ko aka karere uyu mwaka kagize abana benshi bagannye ishuri bityo bituma bagira ubucucike mu mashuri.
Nubwo atatanze igisubizo gitanga igihe iki kibazo kizaba cyakemukiye,uyu muyobozi avuga ko akarere kagiye gufatanya n’abafatanyabikorwa kugira ngo barebe ko bakemura iki kibazo.
Si muri iki kigo gusa hagaraga ubucucike kuko no mubindi bigo byo muri aka karere hagaragara abana bicara ku biti bitambitse hasi abandi ntibanabone n’ibyo biti bityo bagahitamo kwicara hasi. Gusa iyo wumvise imvugo z’abayobora aka karere wumva nta ngamba zihari zo gukemura ibi bibazo mu buryo bwihuse.


text:
Abafatanyabikorwa batubahiriza amategeko bashyira Leta mu gihombo
Komisiyo ishinzwe Abakozi ba Leta irashinja bamwe mu bafite ibigo byegamiye kuri Leta kwirukana abakozi babyo badakurikije amategeko, bigateza Leta igihombo kuko amasezerano abagenga ari ayayo.
Mu Ntara y’Iburengerazuba, ibyo bigo ngo byiganjemo iby’abihayimana, bikagaragaramo cyane ibitaro, aho ba nyirabyo birukana abakozi kandi amasezerano baba barayasinyanye n’uturere.
Umunyamabanga Nshingwabikorwa wa Komisiyo y’Abakozi ba Leta, Angelina Muganza, avuga ko hagomba gushyirwa imbaraga mu guhugura abayobozi b’ibi bigo mu bijyanye n’amategeko agenga abakozi ndetse no kuganira hagati y’izi nzego zombi ku micungire y’abakozi kugira ngo hirindwe igihombo.
Agira ati «Uriya mukozi iyo areze atsinda Leta, mu kubahiriza amategeko umuyobozi uhana umukozi ni uwamushyize mu mwanya, basinyanye amasezerano.»
Ku ruhande rw’abihayimana, na bo ngo koko hari abakora aya makosa nubwo atari bose, bigatuma Leta ari yo ibazwa ibyo itakoze.
Umwe mu bayobozi b’ibigo nderabuzima bicungwa n’amadini, yagize ati “Si ukubeshya kuko hari aho byabaye, gusa nta gikuba cyacitse kuko si hose, mbona byaterwaga n’uburangare cyangwa kutamenya amategeko, ariko ntibikwiye ku muyobozi wagiriwe icyizere.”
Mu gihe cy’imyaka itatu ishize (2013 - 2015), uturere tugize Intara y’Iburengerazuba tumaze kwishyura amafaranga agera kuri miliyoni 12 mu manza twagiye dutsindwamo n’abakozi birukanywe mu buryo bunyuranyije n’amategeko.


text:
Mu buzima busanzwe burya nta muntu n’umwe ku isi utagira uburyo yihariye bwo kwerekana amarangamutima ye ariko by’umwihariko abagabo n’abagore bagira uburyo bwabo butandukanye bwo kugaragaza amarangamutima yabo,Niba uri umugore ukaba utazi uko wakwitwara ku mugabo wawe bishobora gutuma agutakariza icyizere yari agufitiye.
Muri iyi nkuru tugiye kukugezaho ibintu 4 bishobora gutuma umugabo wawe agutakariza icyizere yari asanzwe akugirira nubwo abagabo benshi twaganiriye nabo ari bo babigarukaho ariko no ku bagore bishobora kuba kimwe.
1. Kuba udashobora gufata umwanzuro
Akenshi usanga abagore bibeshya ko abagabo bakunda abagore bategereza ko abagabo aribo bafata ibyemezo kuko abenshi babifata nko kububaha ,ariko ku bagabo bo siko babibona kuko akenshi iyo umugabo abonye udashobora kwifatira umwanzuro.Nubwo atabikubwira ariko agenda acika intege iyo abonye bikomeje ashobora kukuzinukwa burundu.
2. Gushaka guhindura imyitwarire y’umugabo wawe
Umugore ushaka guhindura byanze bikunze imyitwarire y’umugabo we akenshi ateza ikibazo gikomeyemu mubano wabo.Kuko akenshi usanga umugabo we abifata nkaho ntakintu na kimwe akora cyiza.
Niba ufite iyi mico wibwira ko ari myiza kakubayeho kuko ufite amahirwe menshi yo kurusenya.Ibyiza niba hari ikitagushimisha mu mico y’uwo mwashakanye ukwiriye kwihangana cyangwa ugashaka uko ubimuganirizaho ariko atari buri gihe cyangwa ngo umubwire ibintu byinshi icyarimwe.
3. Guhorana urwikekwe
Nta mugabo n’umwe muri iy’isi wakwihanganira kubana n’umugore utamwizera,Niba ugira iyi ngeso nta mugabo ubikunda ukwiriye gushaka uko wiha umutuzo kandi ukizera uwo mwashakanye.
4. Guhora umucunga
Iki nicyo kiza ku mwanya w’imbere mubyo abagabo banga,abagore bagira iyi ngeso yo gucunga abagabo babo usanga baba bafite n’ibisubizo akenshi usanga ari ibinyoma.Umuhanga Flavio Gikoyate yavuze ko kumenya amakuru ya mugenzi wawe atari ikibazo ariko ko iyo ugiye kumucunga wibagirwa kwita ku mubano wanyu kandi ibi usanga binatuma akuzinukwa.
Niba wumva umugabo wawe arimo kugutakariza icyizere, fata umwanya urebe niba imyitwarire yawe ntaruhare ibifitemo. Nusanga rurimo umusange muganire mu buryo bwiza amazi atararenga inkombe kuko burya ibibazo byose bikemukira mu biganiro kandi turizera neza ko nyuma y’ibi muzongrea mugasubira mu bihe byanyu byiza mwahoranye.
Daniel MUKESHIMANA/Umubavu.com


text:
Umushumba w’Itorero, Gates of Heaven, Pasiteri Mutesi Maggie arasezerwaho bwanyuma
Yanditswe na Imanishimwe Dieudonne September 13, 2017
Umushumba w’Itorero, Gates of Heaven Ministry, rifite icyicaro ku Muhima mu Mujyi wa Kigali, Pasiteri Mutesi Maggie, yitabye Imana ku Cyumweru tariki 10 Nzeri 2017 azize uburwayi butunguranye. Pasiteri […]
Umushumba w’Itorero, Gates of Heaven Ministry, rifite icyicaro ku Muhima mu Mujyi wa Kigali, Pasiteri Mutesi Maggie, yitabye Imana ku Cyumweru tariki 10 Nzeri 2017 azize uburwayi butunguranye.
Pasiteri Maggie azwi cyane mu bikorwa by’amasengesho yateguraga buri kwezi ahuza abayobozi b’amatorero atandukanye yaberaga muri Serena Hotel agamije gusengera ububyutse mu Rwanda.
Inkuru y’urupfu rwe yamenyekanye ku Cyumweru nyuma yuko yari yiriwe hamwe n’abana be mu rugo ariko akaza kugwa hasi agahita acika intege. Yahise ajyanwa kwa muganga ariko ashiramo umwuka ataragezwa mu bitaro byitiriwe Umwami Faisal.
Pasiteri John Kaiga bakoranaga muri Serena Hotel yabwiye Itangazamakuru ko bababajwe n’urupfu rwa nyakwigendera, anakomoza ku buryo yitangiraga umurimo w’Imana.
Yagize ati “Pasiteri Maggie duherukana i Kayonza ari mu murimo w’Imana nanjye mva mu bindi bikorwa. Urupfu rwe rwatubabaje nk’abakoranye na we. Yatubereye uw’akamaro cyane mu buzima bwo gusenga, ashira amanga atanga imbaraga n’umwanya we ngo tubashe gusenga kandi iyo gahunda turacyayikora.”
Pasiteri Maggie mu nyigisho ze yahoraga yibutsa abanyamadini gukorera mu bumwe ndetse akabwira abo basengana ko ububyutse bugiye guhera mu Rwanda bugakwira isi yose.
Dore uko umuhango uteguye wo kumuherekeza
Umuhango wo kumuherekeza uratangirira ku Bitaro bya Faisal aharuhukiye umurambo mbere yo kumusezera iwe mu rugo aho yari atuye. Ahagana saa tanu nibwo ari busezerwe mu rusengero rwa UCC Gikondo mbere yo gushyingurwa mu irimbi rya Rusororo saa cyenda.


text:
INZIRA NDENDE: NIBWO RUKIJYA MWARO. ABACUNGUZI BITANGIYE RUBANDA NA N’UBU BARACYITANGA
- Views 6547
Mbwire abavuga ibyo batazi: Iyo umuntu yafashe indege ahunga intambara y’inkotanyi ataranazibona,akaza akigwira i Burayi cg USA,UK n’ahandi,yumva iby’ uwagenze ishyamba n’amaguru cg agahunga kuva Byumba ukagera Zaïre, Tanzaniya n’ahandi ari nk’umukino woroshye.
Ndababwira ukuri ko utabuskya abwita ubumera, ntabwo iyo nzira yari yoroshye kuko habaye ahabagabo bitanze kandi ntagihembo. Ibi bishobora bakeya cyane. Uwo narinzi wundi witangiye abantu ni Yezu Kirisitu wenyine kandi abikora abifashijwemo n’imbaraga zidasanzwe akura ku Imana. Nyuma y’uyu rero abasirikari ba FAR na FDLR barabikoze kandi babikora ntamushahara badutezeho,bitangira twese ntawe barobanuye.
Iyo umuntu ajya kurutanga rero, agatangira kujoga FDLR ngo imaze imyaka iyi niyi ntacyo irakora, njye nibaza ubivuga aho ari nabo amaze gukiza bikanyobera. Ese uba ubaza FDLR bilan, we uwamubaza iye yatanga iyihe? Twe abo FDLR n’ingabo za FAR barokoye dufite bilan ihambaye dukesha kandi duha FDLR na FAR. Rwose abantu ntimugahage ngo muze guhagira ku bitagomba gukinishwa. Uraza ugapfa kuvuga utazi uburyo FAR yaturokoreye Katale, Karengera, Masisi, Rusthuru, Gahira, Kitarama, Mulimbi, Rukwi, tingitingi,…
Abantu rwose muba mwabuze ibyo muvuga, muzajye mwivuruguta muyandi mashyaka y’abameze nkamwe mwagiye mu madege n’amamodoka mufite impamba zihagije ziva mu mitungo ya Leta mwakoreraga bamwe murimo abayobozi,ariko mureke gusonga no gukina k’umubyimba abantu banambye ku mpunzi z’abanyarwanda bakazipfira, n’abandi, kugeza ubu bakaba bakizinambyeho kandi biteguye gutanga ubuzima bwabo kuwo ariwe wese wazihungabanya. Wowe munyamakuru, nawe wiyita umutegetsi cg umuyobozi w’ishyaka ryo mu buhungiro, ita ku byawe, ibyo udafitemo uruhare ntuzane amagambo n’amatiku yo kuvangira ba nyirabyo, ahubwo wowe ubwawe werekane icyo ukora ngo ubutegetsi bwicanyi bwa Paul Kagame n’abambari be buveho abanyarwanda bagire amahoro.
Njye abacunguzi nzi aho bamvanye ninayo mpamvu numva ubavuze nabi uwo ariwe wese ari umwanzi wa rubanda ndetse n’umugome mu bandi, kuko kugeza ubu niyo mu mahanga hahora amahoro ntawe ndabona witangira abandi ngo abamenere amaraso ntayindi nyungu abikorana uretse gusa gukunda abantu b’abanyarwanda. Kandi ingorwa zo kuvuganira ntizibuze kuko naho imahanga si mu ijuru, hari ababa barahaburiye ibyangombwa kandi ntihagire ubamenya ngo anabavuganire mu bayobozi bubishinzwe cg se ngo anabayobore mu nzira nziza zabafasha nkanswe abitanze bakanatanga ubuzima bwabo!
timukabagaye rwose barakoze kandi n’ubu abacunguzi aho bahagaze bahagararanye imbunda mu ntoki n’amasasu k’umuzenguruko w’inda n’urutugu. Nemera ko umuntu agira uburenganzira n’ubwisanzure bwo kuvuga icyo ashaka, ariko ngahamya ko ubwo kuvuga ibyangiza cg ibisebya cg byinjira mu buzima bw’abandi ari amakosa atari ngombwa ko yakorwa n’abantu b’abanyabwenge bize.
Ntabwo muzi inkotanyi kuko mwahunze mutarazibona ndetse mutaranabana nazo, aho mugereye i Burayi,USA,UK n’ahandi zaje zihabasanga ziyambitse uruhu rw’intama maze zabajya mu matwi mukumva ko abazibateranijeho bazibeshyaraga,ubanza ari naho abenshi bahera bitahira muri “Ngwino urebe”abandi bakazijya mu mabere kuko batazizi.
Naho twe twacitse ku icumu ryazo kandi tukaba tugihanganye nazo, turazizi tuzi nuko tuzazirwanya. Ibyo gukwiza ibihuha ngo bamwe muri FDLR bakorana nazo ubucuruzi,si numva ubwo busesenguzi mukora bw’uko umuntu yakunda kuba mu lshyamba nk’inyamanswa ngo akunde acuruze imbaho.
Ese ayo frw utagira icyo uyahahamo,cg ngo uyanywemo akagwa cg ngo uyarihire umwana wawe ishuri yaba akumariye iki? Mu ishyamba se turibamo twanze kubaka imiturirwa nk’abandi,uziko muvuga mukagirango tuba mw’ishyamba tutarabaye mu mazu meza nkamwe mwese. Kuribamo ni ukubera urukundo dukunda rubanda no kwanga agasuzuguro. Ni mujye mureka gushinyagura no gukina mu bikomeye.
AGAHINDA K’INKOKO KAMENYWA N’INKIKE YATOREYEMO,GUSA IBI BYOSE BIFITE IHEREZO KANDI IMANA, UBUDAHEMUKA N’UKURI BIZADUHESHA ICYUBAHIRO MUBATUJOMBA IBIKWASI N’ABASHINYAGUZI KUKO AHARI IKUZO N’URUKUNDO SHITANI IHORA ISHAKA KUHATSA UMURIRO.
Mwibuke ko Yezu bamushinyaguriye kuza avuyemo umwuka bamubwira ngo ngaho niba ari umwana w’Imana niyikize ngo akize n’ibisambo bari babambanwe,none ndabona n’ibisambo by’I Rwanda bitazigera bituza mu kurwanya abacunguzi bibabwira ngo nibikize maze nabyo babikize! Amateka yisubiramo koko! Uko yezu yizeye se ari mu makuba natwe niko twizera Data wa twese uri mu Ijuru kandi ntabwo azadukoza isoni mu maso y’abemeragato n’abashinyaguzi.
Nsengiyuma De Gaulle
22 Responses to INZIRA NDENDE: NIBWO RUKIJYA MWARO. ABACUNGUZI BITANGIYE RUBANDA NA N’UBU BARACYITANGA
-
fdlr izi ibyirimo naho abo banyeda ni akazi kabo;gusa icyo navuga bameze nka wa mugore waburana umwaka kwa herode wasbye ko basatura umwana mo kabiri ngo bamubaganye;ariko kuvuga ngo bose bamubure;abo ba nyeda baribeshya
-
De Gaule, waruzi yuko narumugabo idahabwa intebe? Kandi ntamuntu wishimira kujya mwikipe idatsinda ibitego. Ntabwo ndwanya FDLR, ukuri nuko ibikorwa yakoze ntacyo bimariye umunyarwanda urigukandamizwa.
-
De goulle muraho?ndumwe mubakunda inyandikozawe,rwose ukunda gukebura abamaze kwirara nabigize bantibindeba,ngwaryoha asubiwemo ntamunyamahanga wumva neza uburyo abanyarwanda bateje abavandimwe babo akaga kangana uko biragoye kd koko,Ndumwe mbanyarwanda bahuye nibyago byoguhura nakakaga.rwose umusaruro winyandiko zawe uragaragara.( courg)ariko ndahamyako hari abantu benshi batarabona abahagarariye fdrl mubihugu barimo.Kuko hari ibitekerezo byinshi byatangwa ndetse……arikose ntanama zitumizwa nababahagarariye mubihugu nta contact imbaraga zirimo gutinda guhuzwa.ababishinzwe muzakosore akakantu.naho abavuga mubarekere amagambo abakora bakore,imana izadukiriza kwihangana kwacu tweseabanyarwanda.
-
Komera,
Ikibazo cyawe gifite ishingiro cyane,gusa nagirango wenda nubwo ntazi aho uherereye ariko aho waba uri hose ushatse hafi y’igihugu ubamo wahabona umuntu uzi kandi ukurikirana iby’Urugaga.
Nakugira inama yo gushaka umwe mu bayobozi b’irugaga yakibwira uko wabigenza,wanasanga aho uri ushobora kugira icyo wadufasha mu bijyanye nicyo gitekerezo cyawe cyiza.
Gira amahoro
-
-
Utazi ikimuhatse areba ubugabo bwase igitsure. Uko niko nabwira ababunza urunwa bavuga ibitabapfu kuri FDLR. Turiho kubera FDLR iriho, itariho buri muhutu wese yatoragurwa kwisi yose bagahumbahumba nuri mumwobo bamusangamo bakamukuzamo inkota namahiri. Abo bari muri za Burayi ntibabona naho bapfunda imitwe niba nabari muri afrika kuko afrika niho iwacu.
-
De Gaule urakoze kutwibutsa ubutwari FAR na FDLR bagize mu kurengera ubuzima bwa benshi muri twe. Njye nzahora nshimira izo ntwari ku bwitange bagaragaje ku rugamba.Muribuka ko abo banyabigambo aribo batumye FAR zitsindwa. Bamwe bikinira politiki y’inda batitaye namba ku nyungu za rubanda. Niyo mpamvu bamwe mubona bakorera umwanzi twese turwanya. Umva ngo Lumbago n’abandi bakora nkawe wagira ngo aba yabuze icyo avuga. None se ko atavuga ibyo uwo Lumbago amaze kugeza ku mpunzi kuva yitandukanya na FDLR.
FDLR muyihe amahoro, twe turayizera kuko tuzi akaza ikora ko kurinda umutekano w’impunzi. Iby’imirwano muyibirekere buri wese akora icyo ashoboye. Niba kandi har’uwumva ko tactiques militaires zahinduka ni yegere FDLR ayigezeho ibyo bitekerezo. Njye nanga ibihutu birengwa mazie ntibyibuke, binenga abandi gusa, bizi guhakirizwa aho gufatanya n’abandi.
Aho ibintu bigeze abiyita abanyapolitiki bagombye kumenya no kwemera ko amashyaka menshi adakenewe mu kubohoza abanyarwanda. Igikenewe ni ugukorera hamwe tukajya inyuma ya FDLR maze mukareba ukuntu urugamba rurihutishwa. Bimaze kugaragarira impumyi ko Kagome atazarekura ubutegetsi atirukanywe ku bw’imbaraga. Iby’amagambo gusa ntacyo bimubwiye kuko yikomereza ibye ibya wa umugani w’igifaransa ugira uti “Le chien aboit et la caravane passe”.
Tugomba gufasha FDLR niba koko twifuza kandi tugamije kubohoza abanyarwanda.
-
ntawe utemera ko far na fdlr barinze impunzi nanjye nabaye mwayo mashyamba 97/98 kandi iyo tutabagira nituba turiho. umva neza. defensive warfare niyo mwize gusa mugisirikare offensive ntacyo ibabwiye? iyaba iyo defensive yakorerwaga kubutaka bw’u Rwanda twabyumva. plz dukeneye ibikorwa kuko eventually twazasanga ibyo Lumbago abarega ko nta plan igaragara yo kubohora abanyarwanda aribyo. mureke gufana amafuti abanyarwanda nimwe bategereje
-
Finally comments zigiye guhinduka akavuyo
Kurega kurega no gupingapinga……..Uwo nashima ni uwarema plan akanatangira kuyishyira mu bikorwa yicecekeye apana ibigambo gusa nkibyo byaLumbago
-
Ndumva wowe uzi bimwe muby’imirwano no kuyiyobora,kandi uzi Geographie y’iwacu n’ibihugu bituranye.None nagusaba inkunga yo gushaka uko wakungura inama abacunguzi maze ukabagezaho techniques na tactiques zawe bakareba uko bazishyira mubikorwa niba ari faisables avec moins de conséquences.
Ntawanga ibyiza arabibura.
-
Bwana Mike,
Reka nemeranye nawe rwose ko bakoze ibyo bashoboye kandi bize aribyo byo wise defensive kandi koko nawe uremeza ko iyo tutabagira nawe urimo ntituba tukiriho. Urakoze gushima
Niba rero ubagaye ko badakora ibyo bindi uvuga , nkandi nkaba mbona usa nubifitemo ubumenyi, haguruka ubikore rubanda uzakujya inyuma kandi ntawe utagushimira. Naho niba ari ibigambo gusa byo kuri computer, shame on you. None se Lumbago niba arega FDLR ko plan igaragara yo kubohoz u Rwanda igira kuki utagana Lumbago we uyifite none mukabohoza rubanda? None se Lumbago yarega DLR kutagira plan yo kubohoza Rubanda, noneho abanyarwanda bagakomeza gutegereza FDLR aho gutegereza Lumbago? Uzi ko hari igihe muvuga mukanyiramo. Ibyo uvuga ni contradictoire mon frère kandi niba atari urunwa gusa. haguruka utwereke ibyo wowe uzi birenze ibya FDLR noneho tuguhundagazeho utugufu dusigaranye twibohoze kandi na FDLR ntakabuza izakwemera kuko uzaba werekanye ko atari urunwa gusa
-
-
Phase y’mateka tugezemo ni iya rurangiza. Hasigaye haba ibintu umuntu akabona akazaza nyuma yabyo niba atari ijuru rizatugwira, hazaba umutigito, isi igaturikana ibiyiriho byose. Umwami Kagame ari gukina imikino ugasanga iteye ubwoba…Abana b’abanyarwnda bazi ubwenge bazi gutekereza yarabatsembye uko yunva…barashira, none none arimo kuyora ibyana by’ibihutu bitazi iyo biva niyo bijya ngo ubwo atsinze igitego cy’agatangaza…Najyane abo ba Macinya n’abandi ntamenya uko mbita tuzaba tureba niba koko aribo baamuha kuramba ku ngoma y’inyibano yihambiraho yicaye mu Nyanja y’amaraso y’abana b’abantu amena buri munsi …. …Njye nta gitego mbonamo ahubwo ni ubutamutwe n’umuvumo.
Abantu bandi nabo bamaze gucanganyikirwa; bari bategereje ko vuba vuba hari abagomba kubapfira bakaboneraho gusubirana igihugu gitekanye batarushye ; barabona ko atariko bimeze none barimo kwanduranya: Bati “burya ntabwo bazarwana ni ukubeshya none duheze hanze”. Kuki batavuga ahubwo bati “Reka tumanuke tujye kureba impanvu bariya bantu batava mu byimbo; wenda twamenya ikibura tukabafasha gutekereza uko cyaboneka” Ngabo ahubwo barakwiza ibigambo ku mbuga hirya no hino, bamwe ngo “ikalamu yabo niyo iruta imbunda y’abarwanyi ba FDLR, ngo za CPC zabo zari zageze ku ngingo kubera ikalamu.., ngo ubu ikalamu yabo igiye kugakora abanyarwanda batahe naho ngo FDLR bayibagirwe”. Aba nta kindi mbabonamo usibye kwitera imitwe …kutagira icyo bashoboye, kutagira icyo bakora bakirirwa bavuga uburimburimbu n’amazimwe…None se buriya bari mu yihe categorie? Nizo ntwari se ? Intyoza mu kuvuga se ?/ Bamariye iki rubanda ihonyorwa??
Nibwirire abapatriotes aho muri hose
_Mukomeze umutsi, murenze amaso kandi mwime amatwi izo mburamukoro.
-Combat y’abazabohora igihugu iba mu mitwe (mu bitekerezo d’abord) noneho ibikorwa bigakulikiraho.
-Combat y’abakunda igihugu izira ibigambo byinshi
-Combat y’abakunda igihugu ntabwo izaturuka kuli murandasi
-Combat y’abakunda igihugu ntabwo ari iya aba bagabo b’abasirimu bahuragura ibigambo bamaze guhaga byeri n’amafiriti , n’inyama.
_ Ibihe biri imbere ndabona bizaba ari ibihe byuzuyemo imiruho myinshi. Gusa abemera kuzaruha ngo babohore igihugu bazabanza babe bake (nkuko bimeze ubu) ariko nkuko Yezu yabanje gutereranwa (ndetse n’incuti zikamuta), nyuma isi hafi ya yose ikamurwanirira(atakiri no ku isi), niko natwe bizagenda. Abantu babonaga abarimo kuzira uwo Yezu wahowe gusa kurwanya akarengane, nabo bakiyambura ibyiza byose bati”Imana ya bariya bantu bemera kuribwa n’intare za Neron (Kagame w’ibyo bihe) uzibagabiza akeka ko bagira ubwoba bakihakana Imana y ukuli maze bakaba ariwe basenga, ariko bakanangira, Imana yabo niyo yukuli natwe turabakulikiye”.. Byageze ubwo abategetsi baje nyuma ya ba Neron bayoboka ya Mana y’Ukuli. Nibwo ikiremwa muntu cyatangiye kubahwa, Intwari za Demokrasi n’Ubutabera ziravumbuka, mu bagereki , abaromani, no ku isi yose.
Mureke abashaka kujya mu ijuru badapfuye bakomeze ibyabo byo kuvuga ubusa ngo babone uko basinzira…
-
Yego rwose,kagire Imana yonyine n’imigisha byayo.
Uvuze neza
-
mbwirira aba banyenda nini bumva ko umucunguzi azabaterura akabatereka I Kigali bo ntacyo bakoze ngo ibyo bibeho.
-
-
De Gaulle, n’ukuri wandika ibintu bisobanutse kandi byuzuyemo ubwenge. Ibyo abanditsi bamwe bavuga kuri Fdrl rimwe na rimwe byoye kujya bibatera umwanya ngo murabasubiza. Icyakora nanone iyo hari ikosa rikozwe ryakagombye kuba imfasha nyigisho yo kwikosora.
Urugero ntanga, ni itangazo ryashyizwe hanze na Generali Byiringiro yizeza abanyarwanda n’isi yose Ko amasomo arangiye ko noneho bagiye guhaguruka.
Mukuri benshi bahise bavuga bati: Ibi ni ibigambo gusa kuko ujya gutera ntateguza. Abandi bati uriya Musaza turamwemera ahubwo mutangire mwegeranye umuganda kuko atahangara kuvuga kuriya ntacyo yishingikirijeho.
Ubu rero rubanda turi mw’ipfunwe kuko mugihe tukirimo kwisuganya nibaza ko ibyiza ar’ukuryumaho aho guteza ubwega kandi uziko ibyo urimo kuvuga utazabishyira mubikorwa.
-
DEGAULE Amakuru yanyu? rwose ugize neza kunyandiko yuzuye ubushishozi nonesekoko abantu bicara iburays amerika nahandi barangiza bakavuga ngo ntacyakozwe ibyakozwe birazwi kandi abo byafashije nubu bigifasha barabizi naho abanyanda bamaze guhaga bakaba babatibuka ntakubitaho bazakomeze bavuge ubusa nibo bivuna.ntabwo bashobora guhagarika inzira nziza turimo.ngo ntangufu izihari zose ntabwo zibareba kuko ntabwo aribo bagomba kwerekwa izo ngufu abozafashije nanubu barazirahira.
-
Jyewe ndi umwe muri beshi wo guhamya kurindwa gukomeye kwa Far-ingabo z’urwanda, na FDLR- abacunguzi.
Mubuzima bwange bwose nabonye kurindwa kubili (2) kuri iyisi. Ubwambere (1) narinzwe n’Imana; ubwakabili (2) narinzwe na Far-ingabo z’urwanda na FDLR abacunguzi. Aha ndabihamya nkomeje cyane, munyumve neza cyane, kuri uyu munsi niyi saha nitwa Umunyamerika kandi nkitwa n’umunyarwanda. Hariho nabanyita umunyamahanga.
Iyo amerika ivugwa muri byishi ntarondora hano icyo bankoreye nukunyica urwo agahiri nagahinda birutwa nagafuni kinkotanyi. Ngubwo uburinzi nahawe n’abazungu babanyamerika kandi aribo bankuye muri afrika aho narimfite kurindwa nabakeneye ko mbaho.
Igihe narinkeneye kubaho, kwitunga no gufasha abandi kuko byari ibyoroshye kubikora kurijye abazungu babanyamerika barantemaguye bankuramo amagufa, impfiko nibindi bice byumubili wange ntarondora hano, ntazapfa nifashije ukundi, sinongere gutera intambwe mubuzima bwange kandi mpfe urupfu rwagashinyaguro kuko ndi umuhutu w’umunyarwanda kandi ndi jyenyine. Ngibyo ibyo kurindwa nabonye mubazungu babanyamerika bavugwa kwisi yanone. Abanyarwanda bahaze amaraso yabanyarwanda bo baranezerewe kandi birabashimishije cyane.
Ndiho kandi ndacyariho kubera Imana ntabwo ari k’ubwabantu. Inzira ndende narayigenze, nayigendeye kubutaka, nyigendera mumazi no mubiyaga, nyigendera mukirere mundege, yewe inzira ndende narayigenze kandi ndacyayigenda. Mwese abarushye, abananiwe, nabarira mwese nimwihangane tuzaruhuka kandi simwe mwenyine turi kumwe. Imana yampinduriye izina kubwicyubahiro cyayo, hamwe no kumpa ubuzima buhoraho. iyo niyo Mana ya FDLR-Abacunguzi basenga kandi niyo Mana yabera bose.
Urwanda rushya tuzabaho, nabazarutura ni abazwi n’Imana ntabwo abaruvuga.
-
Icyambere abantu bamenye kwihanganirana buli muntu afite ibitekerezo bye. Ubwo se waba utniye na Kagme niba utemera ko ibitekerezo by’abandi nabo bishobora kugira akamaro nta mwanvu yo kumwita umwanzi
Icyakabiri abantu mwishyizemo kurusha abandi ubunyarwanda
Mudacumura nababero urugero gusakuza sibyo bituma umuntu akora neza
-
Nibyo mbere yo kunenga bajye berekana icyo batanze cyo kubafasha urugamba
-
Ikindi reka abavugizi ba FDLR babe aribo bavuga none se Byiringiro yavuze kuburizamo ingirwamatora abeshya Rubanda?
-
De Gaule niba nta magambo yafasha abantu ibyiza ni uguceceka abantu barababaye erega
-
wibwira De Gaule ahubwo tubwire ibyo ukora ngo ikibazo cy’abanyarwanda kirangire.
-
-
Kagame yigize umwami none ngo muri abacunguzi!!
Blablaaaaaaaa!!


text:
Minisiteri y’ivugabutumwa yitwa "Urufunguzo rw’amahoro "(KSPM:Key for Sustainable Peace Ministries ) yari yateguye igiterane gikomeye cyo gushima Imana banayisaba ko uburinzi bwayo bwakomeza kuba kubantu bayo no mu mwaka mushya wa 2018 ,iki giterane cyagombaga kuba kuwa gatanu w’iki cyumweru taliki ya 29 Ukuboza 2017 none ntikikibaye kw’iyi taliki ahubwo kimuriwe kuwa 24 Gashyantare 2018.
Ihinduka ry’italiki z’iki gitrane ngo ryatwe nuko muri Stade Amahoro mui iyi minsi hari kubera Expo y’abanya Egypte kandi bikazagera kuwagatanu umunsi iki giterane cyagombaga kubera itarasozwa kandi urusaku n’ukwisanzura kw’abagana Expo bitabona uko bihurizwa hamwe n’ki giterane .
- Iki giterane italiki cyagombaga kuberaho yimuwe
Israel Mbonyi ,Aline Gahongayire,Umukirigitananga Deo Munyakazi ,Umuramyi Bikorimana Emmanuel (Bikem ) hamwe n’amatsinda arimo Alarm Minisitries ,Glory of God Worship Team hamwe n’amakorali atandukanye n’abakozi b’Imana babwiriza ijambo ry’Imana ribohora imitima y’ababumva ni bamwe mu bari kwitabira iki giterane ariko nabo bakaba bamaze kwakira izi mpinduka .
Bishop Mukansigaye Maggie umuyobozi w’Urufunguzo rw’amahoro Ministries (KSPM: Key for Sustainable Peace Ministries ) mu kiganiro yagiranye na IMIRASIRE.COM yavuzeko impindka ziki giterane zatewe n’ibikorwa bindi biri kubera muri Stade maze asaba abantu kuzakira kuko ntakundi byagenda ati" Ahari kubera iki giterane kugeza ubu hari kuberamo Expo y’Abanya Egypte kuburyo urusaku rw’ibyuma bacuranga bigera cyane muri Petit Stade kuburyo bitoroshye ko hari ikindi gikorwa gifite urusaku cyabangikanwa nayo bityo twaganiriye n’ubuyobozi bw’iyi Expo ndetse n’abashinzwe kugenzura imikoresherezwe ya Stade duhitamo gusubika iki giterane tugishyira ku wagatandatu taliki ya 24 Gashyantare 2018 .
- Bishop Mukansigaye Maggie umuyobozi w’Urufunguzo rw’amahoro Ministries (KSPM: Key for Sustainable Peace Ministries ) arasaba abantu kwakira izi mpinduka
Uyu muyobozi yakomje avugako intego z’iki giterane zitazahinduka ko ahubwo haziyongeraho n’indi yuko muricyo hazaberamo igikorwa cyo kwakira urubyiruko rw’abanyeshuri basoje amashuri yisumbuye(Secondaire ) mu mwaka w’amashuri wa 2017.
Urufunguzo rw’amahoro Ministries((KSPM: Key for Sustainable Peace Ministries ) ikora ivugabutumwa yibanda cyane ku nkingi zirimo Urufunguzo rw’amahoro arambye mu biganza by’abagore b’abakristo,Gutegura urubyiruko nk’irerero ryiza ngo rukure rukundwa n’Imana n’abantu kandi bagategurwamo kuzavamo abayobozi beza b’itorero n’igihugu bubaha Imana hakaba n’inkingi ya gatatu y’imbaraga zo gushyira hamwe kw’abakozi b’Imana nk’inzira yo guca amakimbirane yo mu mitima .
Bishop Mukansigaye Maggie yakomeje avugako abanyarwanda bakwiye gushima Imana kuko tunyuzwe n’amahoro n’umutekano Imana yahaye u Rwanda byose bishingiye k’ubuyobozi bwiza dufite ati:"Umuntu wese uzirikana aho u Rwanda rwavuye akarugereranya naho rugeze ubu akwiye kuzaza kwifatanya natwe muri iki giterane igihe kizabera kuko azaba ari uburyo bwiza bwo kwereka Imana ko ikorera imirimo n’ibitangaza abantu batari indashima kandi tuzanasenga dusaba Imana ngo uko yabanye natwe mu myaka yatambutse abe ariko izanadufasha mu mwaka mushya w’i 2018 doreko kizaba mu mezi abiri ya mbere umwaka utaragira aho ujya.


text:
Abifitemo ingengabitekerezo ya Jenoside bijyana ahabi-Guverneri Munyantwari
Guverineri w’Intara y’Amajyepfo, Alphonse Munyantwari, avuga ko abakifitemo ingengabitekerezo ya Jenoside bihemukira kuko bajyana umutima wabo ahabi.
Yabigarutseho kuri uyu wa 4 Kamena 2016 yifatanyaga n’abatuye i Kigoma mu Karere ka Huye, kwibuka Jenoside yakorewe Abatutsi no gushyingura mu cyubahiro imibiri 205.
Yahereye ku kuba muri ibi bihe by’iminsi 100 yo kwibuka ku nshuro ya 22 Jenoside yakorewe Abatutsi, hari abantu bagaragayeho ingengabitekerezo ya Jenoside mu Ntara ayobora.
By’umwihariko mu Karere ka Nyamagabe, mu ijoro rishyira tariki 3 Kamena 2016 hari abitwikiriye ijoro bacukura imva yari ishyinguyemo umukobwa na nyina bishwe muri Jenoside.
Yagize ati “[uwacukuye iyo mva yari mu matongo] yashakaga gukuramo imibiri ariko ntiyayikuyemo. Ariko byose birasa: yacukura metero imwe, yacukura cm, yakuraho kare imwe, birangana.”
Yakomeje agira ati “Ni byo yarashinyaguye, ababaza n’imitima y’abashyinguye ababo natwe twese aratubabaza, ariko uko yacukuraga yishyiragamo. Yakuragamo agataka, ashyiramo roho ye, ashyiramo ubwenge bwe, yishyiramo wese.”
Uku gucukura imva ishyinguyemo abazize Jenoside, Norbert Mbabazi, Visi Perezida wa Ibuka mu Karere ka Huye, abifata nk’uburyo bwo gushaka gusibanganya amateka, ariko ngo “nta n’icyo bishobora guhindura cyane.”
Ati “Usibye gukomeretsa abantu, usibye kubabaza imitima, ubuzima twahisemo tuzakomeza tubugendereho, kandi tuzakomeza gukomera.”
Asaba rero abarokotse Jenoside bashyinguye ababo mu matongo kubimurira mu nzibutso, kuko ubuyobozi bw’Akarere ka Huye bwubatse inzibutso mu mirenge yose, akaba anatekereza ko bibaye ngombwa bwakubaka izindi.
Sixbert Habimana yarokotse Jenoside. Na we ati “Ibyabereye i Mbazi ni ikintu gikwiye kuduha imbaraga, tukimurira imibiri ahantu harinzwe.”
Perezida wa Sena y’u Rwanda, Hon. Bernard Makuza, tariki 4 Kamena 2016 yifatanyije n’Abanyakigoma mu gikorwa cyo kwibuka Jenoside. Yahumurije abayirokotse, asaba abantu bose bafite umutima muzima kubaba hafi.
Yaniyamye abashaka kubakomeretsa agira ati “Wowe ugishaka kuba wagira uwo ukomeretsa, nubwo waba umwe, tuzakurwanya.”
Ku mibiri 205 yashyinguwe i Kigoma, 7 yabonywe mu mirima, naho indi yose ni iyimurwaga ivanwa mu matongo.


text:
Iki kibazo bakigaragaje ubwo hizihizwaga Umunsi Mpuzamahanga wa mwarimu, tariki ya 5 Ukwakira 2016.
Umwe mu barimu yabwiye Minisitiri w’Uburezi ko “Hari abanyeshuri bize ibijyanye n’uburezi mu mashuri yisumbuye, bajya kwiga amashuri makuru mu ishuri ry’uburezi, barangije bahabwa impyamyabumenyi zifite amayobera.”
Yatanze urugero ku bize indimi muri kaminuza. Ati “Bahawe impamyabumenyi zanditseho ‘Primary teacher education’; iyo bigeze rero mu Turere tumwe na tumwe kubera ko bose batabyumva kimwe, ntabwo abo bantu bemererwa gupiganirwa akazi nk’abandi, niba ari ukwigisha indimi ntekereza ko badakwiye gukumirwa.”
Minisitiri w’Uburezi, Musafiri Papias Malimba, yavuze ko kuba bafite impamyabumenyi yo ku rwego runaka bidakuraho ko bafite ubuzobere bwo kwigisha incuke n’andi mashuri, kandi ko byakagombye kubatera ishema kuruta ipfunwe rishingiye ku mushahara.
Yagize ati “Ndagira ngo mbabwire ko abantu ku Isi bahembwa neza mu bihugu byateye imbere, ni abarimu bo mu mashuri y’incuke. Ushobora no gukora ubushakashatsi ukabona n’impamyabumenyi y’ikirenga (PHD) ugakomeza kwita ku bana, ibyo ni byo biba bikenewe mu mwuga. "
Ikibazo gihari gifitwe na benshi, turacyafata ’diplôme’ nk’ikintu cyo gushingiraho umushahara, aha niho hari ikibazo. Nidushobora kumva ko ’diplôme’ atari yo ishingirwaho mu gushyiraho umushahara, ndakubwira n’aho uzaminuza, nta pfunwe bizagutera ahubwo bizagutera ishema kurushaho[...] ariko ibiteganywa bizajya ahagaragara vuba , bizagenda bidufasha gukemura ibyo bibazo buhoro buhoro.”
Yakomeje avuga ko ntacyo Leta idakora ngo imibereho ya mwarimu irusheho kuba myiza, abasaba gushyira imbaraga mu kwihugura kuko ngo kwiga ari uguhozaho.
Abiga uburezi mu mashuri makuru na kaminuza, bakunda kugaragaza imbogamizi zinyuranye bahura na zo iyo bageze mu kazi, nk’aho abakomeje amasomo ya kaminuza bari basanzwe bigisha bavuga ko iyo bayarangije bakomeza guhemberwa impamyabumenyi z’amashuri yisumbuye kandi baramaze kubona izo ku rwego rwa kaminuza.
Ibyo kandi byiyongera ku kibazo bamaze igihe kinini bagaragaza cy’umushahara bavuga ko ari muto, ku buryo utajyanye n’aho imibereho mu Rwanda igeze.


text:
Uko Wategura Salade y’Amagi n’Imiteja
Ibikoresho :
Inyanya 4
Amagi 4
Imiteja garama 150
Boite ya thon ifite garama 160
Ibikoresho bya vinaigrette
Akayiko 1 ka vinaigre
Akayiko 1 ka moutarde
Akayiko 1 k’amavuta
Akayiko 1 k’amazi
Umunyu na poivre
Uko bikorwa :
Togosa amagi mu mazi amaremo iminota 10, amaze gushya uyakuremo uyashyire mu mazi akonje
Mu gihe amagi ari ku ziko kuri rindi ziko togosa imiteja nayo imare iminota 10
Ba utunganya thon uyipfundura ariko uri no gukata inyanya
Fata ya magi uyatonore ugende uyakatamo kabiri
Mu gikoresho ukoreramo salade, shyiramo imiteja , inyanya n’amagi
Uko utegura vinaigrette :
Fata agasorori uvange umunyu na vinaigre
Ongeramo moutarde, amazi n’amavuta uvangishe ikanya ubundi ushyiremo poivre
Kugira ngo bigire ibara ryiza ushobora kongeramo akayiko 1 ka fromage. Shyira vinaigrette kuri ya salade.
Akamaro k’iyi salade ku mubiri wacu
Imboga zose zifite ibara ry’icyatsi ziba zikungahaye ku byo bita fibres na vitamines bifasha umubiri wacu kwirinda indwara. Amagi nayo ni ibyubaka umubiri . Ku bana n’abakuru , iyi salade ifasha mu kurwanya indwara ziterwa n’imirire mibi.


text:
Hari igihe ushobora gusiba SMS kuri simcard yawe ariko ukazongera ukayikenera kandi ntaho wayikura…cg se undi muntu hari SMS yasibye kuri simcard ye wenda hari ibyo ashaka kuguhisha… wakoresha ubu buryo bworoshye ukabasha kugarura sms zose zageze kuri iyo SIMCARD ubundi ukazisoma nta kibazo zose.
Icyo bisaba: a)Mudasobwa,
b) Card reader…. (Card reader zigura macye ahantu hose bacuruza ibikoresho byikoranabuhanga wazibona nko kuri 5,000Rwf kumanura.)
1. Ensitara programme zisanzwe zifashishwa mu kugarura ibintu kuri mudasobwa yawe nka SPOTMAU, cg Data Recovery cg “SIM Card data recovery”, cg ‘wondershare data recovery’ etc…. izi nizo wifashisha ugarurura ibintu byawe byari byarasibwe, inyinshi wazibona kuri softpedia.com ukazifata ku buntu.
2. Kura SIMCARD yawe muri telefone uko usanzwe ubikora.
3. Shyira SIM Card yawe mu mwenge umwe ikwirwamo wa CARD READER yawe, ubundi nurangiza uyicomeke kuri mudasobwa ukoresheje umugozi wayo wa USB, icyo gihe mudasobwa izahita ibona iyo card reader irimo simcard ako kanya nka ‘External device’ iyihe inyuguti yayo.
4. Jya aho wensitaye ya programme yawe ya Data recovery ubundi uyifungure hanyuma uhitemo ya nyuguti yahawe Card Reader yawe(Wabireba ukanze kuri ‘My computer’ inyuguti iyihagarariye nka C:, cg E: cg indi yose), ubundi uhitemo ubwoko bwamadosiye ushaka kugarura ubundi ukande “Scan” utegereze iyakuzanire yose…akenshi inagarura na nimero za contactes wasibye kuri simcard cyera.. hamwe na za sms zose zasibwe.
5. Hanyuma programme nirangiza gukora scanning uhitemo ibyo ushaka kugarura ubundi ukande ‘recover’ cg ‘rocover all’, uhitemo aho kubishyira ubundi ubigarure ubisubize kuri simcard yawe bisanzwe.


text:
Alex Muyoboke, umugabo w’imibiri yombi ushyirwa mu bitanze kugirango muzika nyarwanda itere imbere, avugwa cyane nk’uwakoranye n’abahanzi b’ibyamamare bakomeye mu Rwanda barimo itsinda rya Urban Boys bamaranye imyaka ine, Dream Boys,Tom Close ndetse na Charly &Nina bari kumwe kuri ubu.
Avuga ko mu myaka yamaranye n’abasore bagize Urban Boys aribo Safi Madiba, Nshimiyimana Muhammad wamamye nka Nizzo ndetse na Manzi James wamamaye nka Humble Jizzo yababonyeho gukunda akazi no kwitangira umurimo, ngo yakoze uko ashoboye abavana ku rwego rumwe anishimira ko hari intambwe yabagejejeho ari nayo mpamvu yifuza ko ibibazo biri kubavugwamo muri iyi minsi byacogora.
Akomeza avuga ko yabashije kwinjira ku isoko ryo muriAfurika y’Iburasirazuba abafasha gukorana n’abahanzi bakomeye barimo Jackie Chandiru bakoranye indirimbo ‘Take it Off’ yafashije aba basore gushimangira igikundiro cyabo.
Safi na Nizzo ngo bahoraga mu ngumi n’ibipfunsi
Iyi ndirimbo ‘Take it Off’ yaranditswe mu bitangazamakuru bikomeye inavugwa cyane mu gihugu cy’u Burundi, Rwanda,Uganda na Tanzaniya, yongera kuzamura idarapo rya muzika.
Mu myaka irenga ine bamaranye,Muyoboke avuga ko guhorana bashwana, ingumi zavuzaga ubuhuha no kutumvikana yagiye abibona cyane kuri Safi na Nizzo,ngo ni ibanga abitse kuva muri ayo myaka yose kugeza n’ubu ariko ngo yakundaga kubibutsa ko n’ubwo bashwana bakwiye gucyenyerera ku gihango cy’ubuvandimwe.
Abara iyi nkuru nk’utishimiye kumva ko Urban Boys ishobora gutandukana,abavuga nk’abantu b’abahanga kandi bakora nk’abavandimwe kuburyo gutandukana byaba ari ikosa rikomeye bakoze mu buzima.
Avuga ko mu gihe babanye yagiye abona gushyamirana kudasanzwe hagati ya Nizzo na Safi ariko ngo nyuma bashobora kwiyunga akazi kagakomeza,yagize ati “Eeeeh ahari abantu ntihabura urunturuntu bateranaga ingumi ahubwo ibyo n’ibintu bisanzwe mu itsinda na P –Square bava inda imwe b’impanga noneho ikirenzeho uziko bari mu bihe basa n’aho batandukanye ubu umwe asigaye akora wenyine.”
Yakomeje avuga ko n’ubwo bakomezaga gushwana atigeze abona Humble Jizzo yivanga muri iyi ntambara, ati “ Byarabaga ntabwo nabibonye kuri Humble byari kuri Nizzo na Safi…Ibyo rero mu bantu, ni abasore bato nyine amaraso arabarya ariko nk’umuntu mukuru wabarutaga nubwo ntabarutaga cyane nageragezaga kubabwira kubereka ibyo bakora byose hari ikintu cyabaga kibahuje ugasanga bashwanye bateranye amangumi ku mugoroba hakaba hari show kandi bakayikora.”
Muyoboke avuga ko bashwanaga ariko nyuma bakiyunga
Umunyamakuru wa KT Radio ati ‘Amangumi byo guterana amangumi? Muyoboke ati “Ibyo n’ibintu byabagaho ntabonye rimwe cyangwa kabiri byabagaho ariko muri uko kubaho byabindi nakubwiraga ngo ni amaraso ya gisore bamaze kubyara bafite abagore hari aho ugera ukarekeraho byaragabanutse.”
Aha yatanze urugero avuga ko nta Chameleone wavuzweho kurwana cyane yabiretse,ati “Ejo bundi nabajije Chameleone impamvu atakirwana nawe ansubiza ko nta mbaraga akigira nka mbere’
Urugero rufatika rushimangira amakimbirane ya Safi na Nizzo, Muyoboke ibyibuka nk’ibyabaye ejo ndetse ngo ahorana iyo shusho iyo yibutse ibyo yakoranye na Urban Boys mu myaka irenga ine bakoranye.
Ati “ Twakererewe mu birori bya Mountain Gorilla twari twatumiwemo nyuma y’aho urumva batangiye kuzamuka amagambo no gushwana turi mu modoka ,umwe ati ‘kuki wakererewe kandi wari ubizi’, undi nawe ati ‘kuki se wowe utabangutse imodoka zikaba zidusize’,so baba barafatany baterana ingumi mu modoka .”
Avuga ko nyumay’iyi mirwano yahise abaganiriza,ati “None se ubu umuteye ingumi ukamukuramo ijisho cyangwa ukamukubita ku munwa amenyo akarwa ntibyakugora kongera kuririmbana nawe n’umuntu ufite ubwo busembwa cyangwa iki.”
Avuga ko nyuma yo gushwana akabaganiriza yabonye bisubiyeho,ngo bakomereje mu kazi i Burundi bakora neza igitaramo ariko ngo nyuma y’aho baje kuganira basabana imbabazi ubuzima burakomeza.
Alexis avuga ko yatashye ubukwe bwa Safi n’umufasha we,Niyonizera Judithe agamije ko bazaganira ariko ko bitakunze , ngo arashaka uburyo azabahuza bose bakongera kuganira ibihe byiza.
Avuga ko nta mafaranga bigeze bapfa ahubwo wasangaga ari akantu gato kavagamo gushinjanya ko buri wese ntacyo yakoze kandi zari inshingano ze.
Mu myaka ine yamaze ari umujyanama wabo ahamya ko ariryo tsinda bakoranye akimishimira ibyo bagezeho n’ubwo byari ibigoye ndetse ngo yahoraga yumva atekanye ubwo yabaga ari umukazi ‘nibo bantu twakoranye nk’ishimira kuba ndi kumwe nabo, ndavuga abanzi b’abahungu, ni abahanga kandi bagaragaza imbaraga zo gukora uko byagenda kose.”


text:
Aya makuru nyabagejejeho ntinze ariko nari nkiri mu iperereza ryimbitse kandi ngerageza n’uburyo bwo kuyabagezaho ntahungabanyije umutekano wanjye.
Hari amakuru amaze iminsi acicikana ko Makuza Bernard yashimuswe cg afunzwe. Ayo makuru niyo cyane koko arafunzwe kubera impamvu ngiye kubavira mu mizi aha hasi. Ibyaha akurikiranyweho bishobora gutuma asa n’ubohorwa gato ariko arinzwe ku buryo n’isazi itamwegera, bikaba ari ukugirango hafatwe n’abandi benshi cyane kandi bakomeye bakekwa gufatanya nawe.
Mumpera z’umwaka wa 2012, nibwo hadutse umuntu usa n’udasanzwe wiyise Mbangurunuka Pawulo. Amabaruwa ye abiri ya mbere yahitishije ku rubuga rw’Umuhanuzi ruyobowe na Padiri Nahimana Thomas, yashimishije abakuru b’agatsiko k’ibyihebe karahava ku buryo ariyo nkuru baganiraga mu tubari cyangwa mu rugo rwa Osama (utagira idini) bamaze gukora lisiti y’abahabwa utuzi twa Munyuza cg abanigishwa umugozi wa Gakwerere. Ariko amabaruwa yagiye akurikiraho, yatumye abayobozi b’Agatsiko sajya (ariko kayobowe n’icyihebe cy’Umunyarwanda) batangira kubira ibyuya batangira guhirigita nk’uwenda guta ibitabapfu kugeza ubwo bafashe umwanzuro ko uwo muntu cyangwa se itsinda ry’abantu bahigishwa uruhindu kubura hasi kubura hejuru amazi atararenga inkombe.
Agatsiko kahuye n’akaga gakomeye bitewe n’izo nyandiko kuko hari imigambi yagiye iburizwamo bitewe nuko amakuru yayo yatanzwe abicanyi benda gusohora inkota mu rwubati. Urugero rwa hafi ni iburizwamo ry’iyicwa rya Padiri Nahimana Thomas, watabawe cg se waburiwe abanzi bageze mu ntanzi z’urugo(uwasomye inkuru za Mbangurunuka P. arabizi). Siwe gusa hari n’abandi bagiye baburirwa biciye ku mbuga nkoranyamabanga kandi ubwicanyi bakabasha kuburokoka.
Icyihebe gikuru ibyo ntibigishimisha na gato kuba imigambi ikomeje kuburizwamo ngo kibonere amaraso akiramutsa kabiri. Niko guhita (hamwe n’abungirije mu Gatsiko) gushakisha uburyo aho izi nyandiko ziva hamenyekana. Nibwo babanje gutumiza impuguke Prof. Karangwa Chrisologue kugirango arebe niba koko izo nyandiko zandikwa n’umuntu umwe cyangwa ari itsinda ry’abantu benshi. Umwanzuro uyu musaza wizerwa cyane na Kagame yaje gutanga, ni uko izi nyandiko zikorwa n’itsinda ryihariye rihuriweho n’impuguke nyinshi kandi abaririmo bakaba babarizwa mu byiciro byose byaranze amateka y’u Rwanda. Ni ukuvuga abazi amateka y’ingoma ya Kayibanda, Habyarimana, na Kagame. Karangwa yagaragaje ko niyo umuntu yakwihinduranya nk’uruvu cyangwa akarangwa n’amabara menshi nk’ikinyugunyugu, byagira aho bigarukira. Bitandukanye cyane n’uburyo iri tsinda (according to him) ryihinduranya. Amaze gutanga umwanzuro we, hari n’abandi bagiye bagishwa inama ariko buri wese agakurura yishyira ashaka gushyira mu kaga uwo atifuriza amahoro. Hageze n’aho kwibaza ku bagize opposition ko baba batabifitemo uruhare cyangwa se bakaba ari nabo babyandika. Abatekerejweho cyane ni abatavuga rumwe n’ubutegetsi bwa Kagame ariko batavuye hanze kubera ikinyarwanda gikunze gukoreshwa muri izo nyandiko.
Padiri Nahimana Thomas yatekerejweho :
Agatsiko kabuze epfo na ruguru, kanze gushira amakenga Padiri Nahimana Thomas ndetse na Twagiramungu Faustin. Aba bagabo batekerejweho ko aribo bahitisha izi nyandiko kubera impamvu eshatu :
1. Ntibavuga rumwe na Leta kandi babikora ku mugaragaro
2. Inyandiko za Mbangurunuka zenda kugira isano na zimwe aba bagabo bajya bahitisha
3. Amasaha izo nyandiko zikunze gutangarizwamo yenda kwegerana n’amasaha y’I Burayi aho aba bagabo bakunze kubarizwa cyane.
Umwe mubatangaga inama akaba n’umutekinisiye wizewe mu Gatsiko yasabye ko hakorwa igeragezwa kuri Padiri Nahimana Tomasi maze bakamwitirira imwe muri izo nyandiko hanyuma bakareba reaction agira. Niko byagenze bamwitirira inyandiko yasohotse taliki ya 07/01/2014, ikurikiranye n’urupfu rwa Col Karegeya. Bahise bategeka Tom Ndahiro guha iyo nkuru umunyamakuru Burasa Jean Gaulbert wiyita Cyiza Davidson, bayihitisha kuri Rushyashya taliki ya 15 Mata 2014. Padiri Tomasi yabaye inyaryenge ntiyagira icyo abitangazaho kandi yari amenyerewe guterana amagambo na Tom Ndahiro nka kumwe yigeze kujya ayaterana na Mbangurunuka P. muri comments kuri le Prophète we yiyise Hutu Power. Byose binaniranye, Agatsiko kahisemo gutungura abayobozi hafi ya bose b’Abahutu bahita babambura za mudasobwa zabo abandi bo mu rwego rukomeye bazibwa n’aba Maneko babarinda.
Icyo gitekerezo cyatanzwe hibukijwe uburyo Bazivamo C. atigeze atora Kagame mu matora ya 2003 kandi yari yaramurahiriye ko nanapfa azamuherekeza mu mva. Baje kumutega umutego igihe yari agiye mu cyumba cy’amatora we yibwira ko Inkotanyi azihejeje akubita igikumwe kuri Twagiramungu F. nyamara ntiyamenya ko hari agasinye bakoresheje ko kumufata. Nyuma yabisabiye imbabazi yivuye inyuma hanyuma arababarirwa ubuzima burakomeza. Umwe rero mu mpuguke z’Abatutsi bari mu iyiga z’izo nyandiko, yaje kubibutsa ko umuhutu ahora ariwe ntacyamuhindura umututsi nk’uko byagaragajwe na Bazivamo. Nuko abagira inama yo kutizera aba bagabo kuko n’ubundi ngo ntawe ujya yishimira agatunambwene nk’ako abahutu bariho.
Ifatwa n’isakwa rya mudasobwa, inzira y’ikuzimu kuri Makuza n’abandi bayobozi b’Abahutu bagerageje gukurura amazuru uko bwije uko bukeye ngo ngaho nabo base naza Batutsi wo gacwa we!
Musasobwa n’ibindi bikoresho nkoranabuhanga bibikwamo amabanga bya banyakubahwa (ku izina gusa)bimaze kugera imbere ya Kagame, yongeye atumiza za mpuguke ze zigizwe n’Abatutsi gusa ngo bamusuzumire ibitekerezo by’ibipingamize(Abahutu). Muri iryo suzuma, abahutu benshi baguwe gitumo kuko uretse no kuba basanga waragiranaga correspondence n’ababa hanze batavuga rumwe na Leta y’Agatsiko, kuba gusa basanze ukunze gusura zimwe muri websites na blogs zabo bikuviramo gucibwa umutwe. Ibyo rero biri mubyakozeho Makuza kuko igihe hatangizwa gahunda ya Ndi umunyarwanda, muri database ya Laptop ye(yibwe n’umurinda)basanze muri fields(babifashijwemo na hacker w’Umuhinde n’undi w’ Umunyakenya) ibiganiro birebana na gahunda ya Ndi Umunyarwanda yagiye agirana n’abantu batandukanye kandi we agaragaza ko ayipinze.
Ngo hari n’aho yakoresheje ijambo kudatatira igihango, rikaba riri mu yamukozeho cyane. Muri iyo gahunda yo gufatira ku ngufu n’isaka ritunguranye ry’ibikoresho bibitse amabanga y’Abayobozi bakuru biganjemo abo mu bwoko bw’Abahutu, byatumye Agatsiko kabona amakuru menshi ko Abahutu kagize ibikoresho bamaze kukarambirwa kandi ko batahuye ko ingoma yako yamaze guhengama isigaje gusa serwakira imwe ubundi igahirima. Umuti w’icyo kibazo cy’abo Bahutu nta wundi uretse nk’uko mubizi kuri Kagame na Nziza, ni uguhita babica nta yandi marangamutima. Niyo mpamvu irigiswa ry’abantu rikabije cyane muri iki gihe, abandi mukumva ngo bishwe bashaka gutoroka gereza n’ibindi n’ibindi.
Ubu nandika iyi nkuru ndagirango mbwire abaririra Makuza B. ko rwose baba bihanagura amarira kuko byo ari ku ngoyi kandi uko Kagame aboha murakuzi (nkeka ko umuhutu utazi uko Kagame aboha ni uwari ufite imyaka munsi y’itanu uhereye 1994). Ikindi ni uko nyuma ya Makuza n’abandi benshi bagiye gukurikira maze ibyo Kagame yahanuye ko bizaba muri uyu mwaka wa 2014 bigasozwa.
*Ngayo nguko uwapfuye yarihuse atabonye iby’iyi ngoma ya Kagame. Habayeho abanyagitugu benshi ariko uyu we ararenze, mpamya ko ariwe wa mbere w’ibihe byose kuko nta wundi uzamurenga*
Nkurikije uko uyu mugabo muzi nanamubona, nsanze nakwifashisha zimwe muri Sense organs z’umuntu kugirango tumushakire izina dukoresheje bimwe mu bigendanye nazo :
1. Sight (la vue) kuri we ni destruction (destruction). Niko abona ibintu gusenya ibyo atubatse
(yarayisenye MDR, arayisenya CDR, MRND, arasenya za Congo,Burundi, ubu ageze muri RDI Rwanda Nziza akoresheje umwiyahuzi Evode wigemuriye impysi kandi abizi).
2. Hearing (l’ouïe), kuriwe ni evection (évection). Icyo abwiwe na Nziza, Kabarebe, ba Musoni bombi, ntiyirirwa abaririza. Niba abwiwe ububi bwa kanaka ni uguhita amukuraho amaboko, ugize amahirwe akaruca (urupfu) mumyanya y’intoki agahunga. Nka Karegeya, Sebarenzi, Kayumba, Rutabana, Himbara, Rudasingwa n’abandi.
3. Taste (le goût), kuriwe ni aggression (agression). Ntiyita ku busugire bw’ibindi bihugu cyangwa ku bumuntu Imana yiremaniye umuntu. Kuri we ikijya mbere ni reka njye na hariya bice iyo byagaciye wenda nahakura amaronko. Nguko uko ahunahuna nk’imbeba cyangwa isiha ashakisha aho yiba. Nyuma ya Congo yahereye cyera ahunahuna yiba, yakomereje muri za Minisiteri, ibigo by’imisoro n’amahoro ubu ageze mu kigega cy’Agaciro ariko agenda ahunahuna yiba kugeza aho yiba n’imyaka y’abaturage.
4. Smell (l’odorat). Kuriwe ni Terrorism (terrorisme ). Aho kugirango ahumurirwe n’icyatuma abaturage ayoboye bagira ituze n’ amahoro, we ahumurirwa n’uwamuhunze, ushaka impinduka nziza, ushaka amahoro, uvuga ukuri maze yarangiza si ukubashyiraho iterabwoba yohereza abicanyi be kubatsemba sinakubwira.
5. Touch (le toucher). Hatred (haine). Kuri we ikintu cya mbere kimuba hafi mumyumvireye ni Urwango. Icyo nicyo atushaho bwa mbere. Iyo atagushaka uhura na rwa rwango rwe, akagutuka akakwandagaza, akagusebya kugeza akwishe ; Kayumba yaba urugero rufatika. Hanyuma byagera ku bwoko bw’Abahutu ho bigahumira ku murari kuko urwo abanga rurenze. Nyuma yo kubavana Kagitumba abarasagura, gukomeza za Nyacyonga agenda abakubita ubufuni, akamanuka mu Nduga ababoha akandoyi kugeza Gikongoro na Mugunga abacucumira mu nkambi, yagezeho arananirwa noneho ahitamo kubica atabakozeho maze abazanira Ndi Umunyarwanda yo ituma bicukurira urwobo bakihamba babona bagasiga bacukuriye imva n’abazabakomokaho.
Iyo mfashe biriya nkoresheje nshakira izina rikwiriye Kagame(uhereye kucya 1 ni ukuvuga Destruction kugeza kuri Hatred), bitanga izina ry’Urupfu arirwo DEATH mucyongereza. Niba umpinyuza irebere nawe:
1. Destruction
2. Evection
3. Aggression
4. Terrorism
5. Hatred
D+E+A+T+H = DEATH = URUPFU=DECES=KAGAME
Mbangurunuka Paul
Inshuti ya Shikamaye.blogspot.no
______________________________________
Icyitonderwa: Ejo ku wa gatatu 21/5/2014: Umunyamakuru wa Shikama Baziguketa F. azatugezaho amatohoza amazemo iminsi nawe mu Rwanda: Aremeza ko jenerali Rwarakabije afunze. Ku wa kane BWIZA M . azatubwira ukuntu Musa Fazili ari mu mazi abira. Ku wa gatanu NKUSI Yozefu azakomeza kubagezaho inyandiko za Ambasade ya Amerika i Kigali, naho Padiri Tabaro abagezeho ijambo ry'Imana mukunda cyane. Ntimuzacikwe!


text:
Iki ni ikibazo kibazwa na Philibert Muzima, kandi arasobanura impamvu:
Philibert Muzima yibutsa ukuntu umuco mubi wo kutubahiriza abayoboye igihugu uwusanga mu ngero nyinshi. Ahera ahagana mu mwaka w’1896-1897, ubwo umwami Mibambwe Rutarindwa, yahiritswe ku ngufu, akanyagwa ubwami, bitewe n’uko Kanjogera yashakaga kwimika umuhungu we Musinga. Rutarindwa n’ab’iwe bose, babonye bikomeye, bihina mu nzu bitwikiramo. Ngo inzira ntibwira umugenzi, Musinga na we ntiyahiriwe kuko yaguye mu buhunzi aho bita i Moba muri Kongo; yari yaraciriweyo n’abakoloni batumvikanye na we, bagahitamo kumusimbuza umuhungu we.
Rudahigwa na we, yatanze amarabira; yaguye i Burundi, urupfu rwe ntirwasobanutse, bamwe bavuga ko yaba yararozwe. Yaje gusimburwa na murumuna we Ndahindurwa, uherutse gutanga, aguye ishyanga nyuma y’imyaka irenga 55, tutabariyemo indi yari yarahunganye na se Musinga.
Kuri repubulika na bwo, nta karusho na n’ubu! Duhereye kuri Dominiko Mbonyumutwa, ababikurikiranira hafi bemeza amahano aherutse gukorwa mu minsi ishize, ubwo imva ye yigabizwaga, umurambo we ugatabururwa, ku mpamvu zitanasobanuriwe umuryango we.


text:
1.Kubanza gukinishanya mu magambo no mu bikorwa ku buryo mushyukwa mu gituba hakoroha hakitegura imibonano.
2.Guswera si ugupfa kurira ngo wimye nk’inka! Guswera biryoha iyo bibanje gutegurwa hakiri kare! Bimwe mu bikorwa bitegura guswera ni nk’ibi:
-gusomana, gupfumbatana
-gukorakoranaho ku mubiri
-gukinishanya, umwe akinisha igitsina cy’undi
-igitsina cyo mu kanwa(ku babimenyereye)
-kubwirana amagambo y’urukundo
3.Iyo hatabayeho imirimo mbanzirizagitsina, umugore ashobora kubabara cyangwa ntashobore kurangiza


text:
Ni nyuma yuko ubushakashatsi bwakozwe na Komisiyo y’Igihugu y’Ubumwe n’Ubwiyunge mu Rwanda, bwagaragaje ko 32.8% by’abatuye akarere ka Nyanza babona Jenoside ishobora kongera kuba mu Rwanda, ndetse bakanemeza ko hakiri abanyarwanda bibona mu ndorerwamo z’amoko ku ijanisha rya 67.1%.
Muri ubwo bushakashatsi ku mibanire y’Abanyarwanda bwashyizwe ahagaragara mu Ugushyingo 2015, bwagaragaje ko mu Rwanda hose Ubumwe n’Ubwiyunge buri ku kigereranyo cya 92.5% buvuye kuri 82,3% mu 2010.
Nubwo ubushakashatsi bwerekanye ko muri rusange imibanire y’Abanyarwanda ifite icyerekezo cyiza, Akarere ka Nyanza ko kaza inyuma y’utundi turere twose mu kugirira icyizere ibikorwa byose bikorerwa Abanyarwanda birimo kubabanisha neza, politiki, ubutabera, umutekano n’ibindi.
Ibi byatumye abanyamuryango ba FPR Inkotanyi bo mu Murenge wa Busasamana biyemeza kurebera hamwe umuti w’ibi bibazo bigaragara mu karere kabo,mu Nteko Rusange yabahuje ku wa 04 Nzeri 2016.
Umujyanama wa Guverineri w’Intara y’Amajyepfo, Jean Claude Mazimpaka, watanze ikiganiro ku byavuye mu bushakashatsi bwa Komisiyo y’Ubumwe n’Ubwiyunge, yavuze ko kuba Nyanza ikomeza kuza inyuma bihesha isura mbi Intara yose, asaba ko hagomba kugira igikorwa inzitizi zihari zikavanwaho.
Yagize ati “Nyanza ni yo ifite abantu benshi bari kugenda babiba ingengabitekerezo ya Jenoside, murabona ko bari kuri 63.9%, ni ukuvuga ngo Nyanza irimo irasubiza Intara y’Amajyepfo hasi”.
Yakomeje asaba abanyamuryango ba FPR Inkotanyi kuba ku isonga mu gucukumbura igitera ibi bibazo bakagishakira n’umuti urambye.
Mu bitekerezo byatanzwe n’abari bitabiriye iyi Nteko, ku ngingo y’uko Nyanza ifite umubare munini w’abibona mu ndorerwamo y’amoko, hari abavuze ko byaba biterwa n’ubuyobozi ku nzego z’ibanze butegera abaturage ngo bubakemurire ibibazo, by’umwihariko kurangiza imanza zaciwe n’Inkiko Gacaca kuko byavuzwe ko muri aka Karere ari hamwe mu hagaragara umubare munini w’abagizwe incike, imfubyi, abapfakazi na Jenoside yakorewe Abatutsi mu 1994.
Kamikazi yagize ati “Hari abantu benshi bafite intimba mu mitima yabo, baba abapfakazi ndetse n’imfubyi, ntabwo bari kubona abantu baba hafi yabo, ngo babahumurize”.
Abayobozi batunzwe agatoki kuba ba nyirabayazana w’iki kibazo
Umwe mu banyamuryango yagize ati “Nta kuntu waba uzi ko uyobora Akagari cyangwa Umurenge, ngo wa muturage ushaka kugira ngo arebe ko ubuyobozi bubi bwavuyeho koko, abone ko ubuyobozi bwiza bwagiyeho, amare icyumweru afite agakayi ajya gusinyisha urubanza rutari rwacibwa. Ahongaho azavuga ati ’se ibintu bambwiraga urabona atari nka ba bandi bagiye’”.
Aba banyamuryango ba FPR Inkotanyi mu karere ka Nyanza bavuze ko niba umuturage adakemuriwe ikibazo cye agahora asiragizwa, bizatuma atakariza icyizere ubuyobozi n’ubutabera, ibintu bemeza ko byatangiye kugaragara.
Ibitekerezo byinshi byahurije ku kuba abatuye Nyanza batewe ipfunwe n’uko akarere kabo kasigaye inyuma muri gahunda zijyanye n’imibanire myiza, biyemeza ko bagomba gukora ibishoboka byose ubutaha bikaba byakosowe.
Ibyemezo biturwa ku baturage batabimenyeshejwe kimwe mu bituma batakariza icyizere ubuyobozi
Muri iyi Nteko kandi hagaragarijwemo ko ikindi cyaba gituma abaturage batakariza icyizere inzego z’ubuyobozi, iz’ubutabera n’iz’umutekano, ngo ari ibyemezo bifatirwa abaturage batabigizemo uruhare, nko kubimura aho batuye, kubafungira ibikorwa n’ibindi.
Abatanze ibitekerezo kuri iyi ngingo basabye ko ubuyobozi bukuru bw’Igihugu bukwiye kwiga uburyo ibintu byajya bikorwa umuturage adahutajwe, kuko ngo abayobozi ku nzego z’ibanze babwira abaturage ko ibyo bari gukora byaturutse ku nzego zibakuriye.
Julien Ngabonziza ushinzwe imyitwarire muri FPR Inkotanyi ku rwego rw’Intara y’Amajyepfo, yatanze inama ku bayobozi b’inzego z’ibanze ababwira ko bagomba kwegera abaturage kandi bakita ku bibazo byabo kandi bigashakirwa ibisubizo.
Ati “Abayobozi ku nzego z’ibanze nabagira inama yo kumanuka bakegera abaturage, kuko byumvikanye ko batabafitiye icyizere. Kugira ngo babashe kubaremamo icyo cyizere ni uko bakwiye kubegera bakumva ibibazo bafite bakabikemura, noneho abaturage nabo bakumva ko mu mibereho yabo ya buri munsi abayobozi bari kumwe na bo”.
Inteko rusange ya FPR Inkotanyi mu Murenge wa Busasamana yasojwe hemejwe ko buri wese agiye gutanga umusanzu we mu kugaragaza ibishobora kuba inzitizi ku mibanire y’Abanyarwanda no guharanira kubishakira umuti.
Soma inkuru bifitanye isanoAbanye-Nyanza 32.8% bagaragaje impungenge ko Jenoside ishobora kongera kuba mu Rwanda


text:
Classroom Resources
Iyi nyoborabarezi igamije gufasha abarezi (,Teachers,mentors, SEOs, DEOs, …) bahurira ku rubuga rwa TCOP kubaka ubumenyi n’ubushobozi bwabo ku bijyanye n’imyigishirize yo gusoma no kwandika kandi ibashishikariza gufasha abarimu b’Ikinyarwanda mu ishyirwa mu bikorwa ry’ izi ingingo 8 zavuzwe haruguru ku mashuri yabo."
Iyi ni inkuru y’ikinyarwanda yubakiye ku nsangamanyatsiko y’Inshingano z'abana. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 2, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Itumanaho n'ikoranabuhanga. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 6, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsangamatsiko y’umuco w'amahoro. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 1, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsangamatsiko y’Itumanaho n'ikoranabuhanga. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 6, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsangamatsiko y’Iterambere. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 7, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Uburenganzira bw'umwana. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 3, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Iterambere. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 7, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Umuco w'amahoro. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 1, mu nteganyanyigisho y’Ikinyarwanda, Umwaka wa kabiri w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Isuku. Yandikiwe abarimu bigisha mu mwaka wa kabiri w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 5, mu nteganyanyigisho y’Ikinyarwanda, Umwaka wa kabiri w’amashuri abanza.


text:
Yapfakaye afite abana batanu
Umugabo wa kabiri amuheruka akiri mu bitaro ubwo yari yabyaye impanga eshatu
Barya inshuro mbarwa mu Cyumweru nabwo iyo Imana yaciye inzira
Nyir’inzu acumbitsemo yayikuyeho urugi kubera umwenda amufitiye
Murekatete ufite abana umunani atuye mu Mudugudu wa Murambi, mu Kagari ka Cyimo, mu Murenge wa Masaka mu Karere ka Kicukiro.
Avuga ko intandaro y’ibibazo by’urudaca abayemo zifitanye isano no kuba nta mugabo cyangwa se akazi agira ngo nawe bimufashe gutunga umuryango we.
Aba bana umunani avuga ko yababyaranye n’abagabo babiri, uwa mbere babyaranye batanu uwa kabiri amusigira batatu b’impanga ahita amutoroka bakiri impinja.
Uyu mubyeyi avuga ko agorwa cyane no kubona ibyo agaburira abana n’imyambaro yabo ndetse n’isabune yo gukora isuku kubera ubushobozi buke. Akenshi mu masaha y’ijoro ngo akunda guteka amazi ajijisha abana kugira ngo bibwire ko abatekeye agatotsi kakaza kubiba bagasinzira.
Yagize ati “ Ncanira nk’amazi ku ziko bakagira ngo ndabatekeye ku buryo ibitotsi biza kubatwara bakicura, nkeka ko ari nayo mpamvu ituma bamwe bagwingira abandi bakarwara bwaki.”
Akomeza avuga ko nibura mu Cyumweru we n’abana be barya inshuro enye gusa nabwo iyo bagize Imana hakagira abagiraneza babafasha.
Ikindi kibazo gikomereye uyu muryango ni uko nyir’inzu acumbitsemo yayikuyeho urugi kubera umwenda w’amafaranga y’amezi atatu amufitiye, ubu akaba afite ubwoba bw’uko abana be bazarwara umusonga kubera ko imbeho.
Yagize ati “ Njye mpangayikishijwe n’ubuzima bw’abana banjye gusa kubera imbeho ya nijoro ihora ibica cyane cyane ko hashize ibyumweru bitatu nyir’iyi nzu akuyeho umuryango kugira ngo nyivemo uretse ko ntanayivamo kuko nta hantu mfite najya kuba.”
Yakomeje avuga ko nyuma yo kubura amafaranga ibihumbi 45 byo kwishyura ibirarane by’amezi atatu y’inzu acumbitsemo, yahisemo kujya aryama ku manywa kuko nijoro arara ahagaze kugira ngo imbwa zitamurira abana cyangwa se hakagira uwabasanga mu nzu.
Murekatete yemeza ko aramutse abonya amafaranga y’igishoro yahita atangira ubucuruzi buciriritse mu kugira ngo we n’abana be babone ikibatunga.
Yagize ati “ Mfite icyizere cy’uko ndamutse mbonye nk’abagiraneza bampa nk’amafaranga nahita ntangira ubucuruzi buciriritse kandi njye sinahomba cyane cyane ko nta muntu wababaye ukinisha amafaranga bitewe n’ubuzima aba yaranyuzemo.”
Aratabaza ubuyobozi
Murekatete avuga ko ashimira ubuyobozi bwamuhaye inka n’ubwo ishobora kuzamuha amata nyuma y’imyaka ibiri kuko bayimuhaye ikiri inyana nto mu gihe yari akeneye amata yo gukamira izo mpinja.
Ati “ Njyewe icyo nasaba ubuyobozi ni ukumfasha bukampa inzu yo guturamo kuko bwansabye gushaka inzu y’amafaranga ibihumbi 10 ariko narayibuze.”
Umuyobozi ushinzwe imibereho myiza y’abaturage mu Murenge wa Masaka, Rwaburimbi Joselyne we yabwiye IGIHE ko uyu mubyeyi bamusabye gushakisha indi nzu kugira ubuyobozi buyishyure ariko ko kugeza magingo aya atari yababwira niba yarayibonye.
Yagize ati “ Ubuyobozi buramufasha kuko twanamuhaye inka muri gahunda ya Girinka kugira ngo imufashe kumuha amata y’abana ikindi twanamusabye gushakisha indi nzu ikodeshwa ibihumbi 10 cyangwa 15 kugira ngo tuyishyure ajye kuyibamo kuko birashoboka ko nyir’inzu arimo akeneye kuyivugurura.”


text:
Hari igihe usanga abantu bamwe na bamwe bafite amenyo yazanye ibara ry’umuhondo, bagakora ibishoboka byose ngo amenyo yabo asubire kuba urwererane bikanga.
Bamwe ntibaba baranamenye icyateye amenyo yabo gusa atyo ndetse batanazi icyo bakora ngo babihindure.
Mbere na mbere reka turebe impamvu zishobora gutera amenyo y’umuntu kugenda aba umuhondo.
Zimwe mu mpamvu za mbere zitera amenyo y’abantu kuba umuhondo ni ubwoko bw’ibiribwa cyangwa ibinyobwa bisigara ku menyo ku buryo buhoro buhoro agenda ahindura ibara nk’uko Healthambition ibitangaza.
Hari ibiribwa n’ibinyobwa 8 bituma amenyo agira ibara ry’umuhondo.
Muri ibyo harimo: Icyayi cy’ibara ry’umukara, ikinyobwa cya Cola na Soda, Ibiribwa biryohera nka shokola na bombo, Vino y’umutuku n’iy’umweru, ibirungu byo mu isosi, ibiribwa byongerwa mu biryo bihiye nka ketchup, n’umutobe w’imbuto, imbuto n’imboga z’amabara.
Nubwo ibi bwose bituma amenyo agira ibara ry’umuhondo usanga biribwa na benshi. Igisubizo si ukureka kubirya ahubwo ni ukumenya kugabanya inshuro ubifata no kwita ku isuku y’amenyo yawe igihe wabiriye cyangwa wabinyoye.
Icyo wakora uramutse ufite amenyo y’umuhondo.
Ushobora kumva urutonde rw’ibiribwa n’ibinyobwa bituma amenyo aba umuhondo ugatekereza kutazongera kubikoresha gusa byaba ari ukutumva ibintu neza.
Ahubwo wagakwiye kumenya uburyo wakora isuku mu menyo yawe igihe umaze kurya bimwe mu biribwa cyangwa wanyoye ibyavuzwe haruguru.
Hari uburyo bubiri wakoresha ngo urinde cyangwa ukize amenyo yawe afite ibara ry’umuhondo.
1. Iyumyugurishe amazi mu kanwa ukimara kurya.
Igihe umaze kurya bimwe mu biribwa bishobora gutuma amenyo yawe agira ibara ry’umuhondo, ibuka kwiyunyugurisha amazi mu kanwa kugira ngo akureho utwanda tuba twafashe ku menyo , ibi bizagenda bituma amenyo yawe arushaho kuba umweru.
2. Koresha amacandwe yo mu kanwa kawe ubobeza amenyo.
Hora ugira amacandwe mu kanwa mu gihe umaze kurya, uyareke atembe agere no ku menyo yawe, bitume imyanda yafasheho yeguka bikorohere nuza gukoresha uburoso bw’amenyo nyuma.
Ibi bibiri nubikora neza bizatuma amenyo yawe atazana ibara ry’umuhondo nubwo ukoresha bimwe mu bitera amenyo kuba umuhondo.
Mu gihe abantu bafite amenyo adasa neza bibatera ipfunwe ryo kuba mu bandi kuko batinya guseka, ariko ushobora gukoresha uburyo bwavuzwe haruguru n’ubundi busanzwe bukoreshwa bwo gusukura amenyo kenshi gashoboka, cyangwa ukagana abaganga mu gihe ubona bikomeye.
Uburyo buvuzwe haruguru ni karemano kuko budasaba imiti ihambaye yo mu nganda n’ibindi.


text:
Muraho,
Kandi mugire amahoro, ndi umusomyi wikinyamakuru cyanyu Shikama nkunda inkuru munyuza
muri cyo kinyamakuru ,ariko hari titre mbonye nabonye ya Udahemuka Eric ivuga ngo
UMUSANZU WANJYE MU GUCYEMURA IBIBAZO BY’U RWANDA: “GUTSIMBARARA KU BYO HAMBERE NA NTITERANYA BYA VATIKANI, UBUGAMBANYI N’UBWOBA BY’ABATEGETSI BA KILIZIYA GATULIKA Y’U RWANDA, IKIMWARO, UBWICANYI, UBUGOME NDENGAKAMERE N’IPFUNWE BYA PEREZIDA Paul KAGAME NA FPR INKOTANYI BIGOMBA GUSHAKIRWA IBISUBIZO MU MAGURU MASHYA MU RUGAMBA RUTOROSHYE RWO KUBONERA IBISUBIZO BIRAMBYE IBIBAZO BY’U RWANDA.
nubwo ari ndende bwose ariko navuze ngo najye kamfata mudasobwa yanjye mushimire kuko ibi najye nibibazo mbona muri societe nyarwanda ariko kuba hari nkumuntu nka Eric ugerageza kubivuga nibwo mpita mbo nako
harinabantu bintwari kandi ko badapfa ngo bashire kandi ko ukuri kuzageraho kugatsinda.
Komereza aho
Imana ikomeze ikurinde
Dieudonne K.
______________________________________________
PS/Nkusi Yozefu
Urakoze muvandimwe Dieudonne K. gushima, turizera ko uzakomeza no kutugezaho ibindi bitekerezo.
Imana ikurinde natwe twese Abanyarwanda


text:
Kamonyi: Hamaze gukoreshwa 80% by’ingengo y’imari mu mibereho myiza
Yanditswe na SEZIBERA ANSELME
Ubuyobozi bw’Akarere ka Kamonyi mu Ntara y’Amajyepfo buratangaza ko bumaze gukoresha agera kuri 80% by’ingengo y’imari mu bikorwa bigamije kuzamura imibereho myiza y’abaturage mbere y’uko hasigaye amezi 4 ngo umwaka w’imihigo urangire.
Mu kiganiro Imvaho Nshya yagiranye n’Umuyobozi w’Akarere ka Kamonyi wungirije ushinzwe imibereho myiza y’abaturage Uwamahoro Prisca, atangaza ko kugeza ubu hamaze gukoreshwa ingengo y’imari ingana na 80% mu bikorwa bizamura imibereho myiza y’abahatuye.
Nk’uko akomeza abisobanura, Uwamahoro, avuga ko ibyo bikorwa byibanze mu buzima, mu burezi no mu gufasha abatishoboye kuko ari byo by’ingenzi iyo nkingi y’imibereho myiza yibandaho muri rusange.
Agira ati: “Muri 80% by’ingengo y’imari imaze gukoreshwa mu nkingi y’imibereho myiza mu karere ka Kamonyi, twibanze mu kubaka ibyumba by’amashuri 28 n’ubwiherero bwabyo 36, kugira ngo bisimbure ibindi byagaragaraga nk’ibishaje, hubakwa amazu y’abatishoboye barokotse Jenoside yakorewe Abatutsi mu Rwanda mu 1994 kugira ngo babone aho baba. Ikindi cyakozwe ni ibikorwa bitandukanye bitera inkunga abaturage birimo VUP, inkunga z’ingoboka n’ibindi”.
Nubwo atagaragaza ingengo y’imari yose yahariwe gukoreshwa mu bikorwa bigamije kuzamura imibereho myiza y’abaturage, Uwamahoro avuga ko icyo kigereranyo bagezeho kizakomeza kuzamurwa hubakwa ibikorwa bifasha abaturage kugira ngo imibereho yabo ikomeze kunozwa.
Gusa abaturage b’ako karere bishimira inkunga n’ibikorwaremezo bagenda bahabwa ngo habeho impinduka nziza mu buzima.
Uwumukiza Primitive ashima gahunda nziza yo kwegereza abantu amashuri kuko byorohereje imvune abana bahuraga nazo bakora ingendo ndetse kubaka ibyumba bishya bigamije kuvugurura na byo bikaba bitanga umutekano w’abana babo kuko hari aho bahoranaga impungenge ko imiyaga yayabagusha hejuru.
Ibi kandi birashimwa na Nkurunziza Innocent utuye mu murenge wa Runda, uvuga ko gahunda yo kwegereza abaturage ibigo bitanga serivisi z’ubuzima (Poste de Sante) hamwe n’abajyanama b’ubuzima byatumye nta muturage ukirembera mu rugo kuko ahita agana izo serivisi.
Mu bijyanye n’inzego zagarutsweho hejuru zirimo uburezi, mu karere ka Kamonyi kabarizwamo ibigo by’amashuri bisaga 104, mu buzima habarizwa ibigo nderabuzima 13 n’ibitaro bimwe, abaturage bakaba baragiye bitabwaho mu bufasha butandukanye haba mu kurihira abatishoboye amashuri, ubwisungane mu kwivuza n’ibindi birimo na gahunda ya Kora Wigire ku bagomba gufashwa kubona inguzanyo zo kwiteza imbere.
TANGA IGITEKEREZO
Leave a Reply
Be the First to Comment!


text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
mercredi 30 mars 2011
Abanzi barindwi ba buri couple
Buri Couple iba ifite ibintu biyiteza imbere yihariye ariko kandi ikagira n’ibindi biyibuza amahoro , bikayibangamira mu mibereho yayo… Ntabwo ari ibintu bitangaje: niba muri mwembi, buri wese afite ibyo yanga akagira n’ibyo akunda, birumvikana ko mwembi hari ibishobora kubageraho bikabashimisha kimwe n’uko bishobora no kuba ari ibibahungabanya.
Kugira ngo rero urukundo rwanyu rutere imbere, rugire aho rugera, ntiwirirwe ufata umwanya ujya gushakira muri byinshi, wikwirirwa ukoresha amafaranga y’ikirenga wubaka urukundo cyangwa urusana, ahubwo wowe gerageza kururinda ibintu bishobora kurwangiza.
Ese uzabwirwa n’iki ibyo bintu?
Aha turakwereka ibintu birindwi biri mu bituma urukundo rwanyu rucumbagira, bitangira ari bitoya ariko mutarebye neza bishobora gutuma ruhagarara da! Nta kindi wakora rero usibye kubyirinda ukanabirinda umukunzi wawe, mwembi mukabigendera kure, bityo mukaba murinze ururkundo rwanyu.
1. Televiziyo
Muzarebe namwe nk’iyo hari filimi za seri (series), ukava ku kazi mbere yo kubaza uko abo mu rugo biriwe ugahita uhitira kuri televiziyo, cyangwa ari mu gihe cy’imipira ya champion’s League cyangwa cya Cecafa,… biri mu bintu bibangamira abakundana pe!
Kujya ku meza wicaye imbere ya Televiziyo kabone n’aho mwaba murimo kureba ibintu mwembi bibashimishije iyo bibaye buri gihe bituma nta mwihariko w’ibiganiro byanyu mugirana, ugatuma nta mwanya mufata ngo muganire, mwitekerezeho. Mu gihe na mwe mubibona ko koko ibabangamiye, itagituma mufata umwanya wo kuganira, mushobora kwemeranyaho igihe muzajya muyicana, inshuro zingahe se mu cyumweru, ku munsi se… ariko mukagerageza kwisigira umwanya muto wo kujya muganira kuko iyo bitagenze gutya, mushiduka mwembi mumeze nk’abataziranye, n’uburyo mwisanzuranaho bikagenda bishira burundu.
2. Guhora mu bintu bimwe
Ya restaurant mwakundaga gusohokeramo, rya funguro mwakundaga gusangira, ha hantu hose mwakundaga gutemberera,… muri make bya bindi byose mwajyaga mukunda, bya bindi byose byajyaga bibashishikaza, byose mwarabyibagiwe, mwarabitaye,… ubu musigaye mubana nk’abantu bamenyeranye bihorera mu bintu bimwe, nta mwihariko wanyu mufite, nta gashya mu rukundo rwanyu kandi urukundo ni nk’ururabyo rusaba guhora ruvomerwa, ibi nabyo biri mu bituma couple irananirwa, igacumbagira byarimba ndetse ikaba yanahagarara burundu.
3. Gukora amasaha arenga ayo mwagombaga
Rekera aho gutaha bwije, bitari uko gusa nawe ubwawe nta gihe wiha ahubwo kuko n’uwo ukunda nta mwanya na muke ukimuha. Gerageza kuva ku masaha wakoraga nibura ukureho nk’abiri ukomeze kugera ubwo uzumva nawe ubwawe usigaye ubona umwanya wo kuruhuka. Impamvu y’ibi rero si no kugira ngo uruhuke gusa, nta n’ubwo impamvu bibangamira umukunzi wawe ari uko atakikubona gusa, ahubwo ni uko iyo umaze igihe ukora cyane utaruhuka n’ibiganiro byawe ubwabyo biba ari ibyerekeranye n’akazi kawe gusa, bityo ugasanga ariko konyine uha umwanya mu buzima bwawe, umukunzi wawe ntiyongere kubona umwanya mu buzima bwawe.
4. Kutiyitaho
Kuba umaranye igihe kinini n’umukunzi wawe, ntibivuze ko bihagije; kuba kandi akuzi neza agukunda uko uri - ibyiza byawe n’ibibi byawe- ntibivuze ko bihagije nta kindi ushobora gukora. Si byiza ko ujya mu bwiherero ugasiga udasutsemo amazi ngo ni uko mujya no gukundana ariko wari umeze yabyihanganiye, nta n’ubwo ari byiza ko musohokana utikozeho, ngo wambare neza, usokoze imisatsi yawe neza, ku buryo buri munsi abona impamvu yo kugumana nawe, ku buryo n’abandi bakureba koko bakabona ko afite umukunzi mwiza. Ni ngombwa kumwereka ko ari umuntu w’agaciro imbere yawe ku buryo buri gihe uba ugomba kwishimira kuba ari uwawe ukabimwereka umuha agaciro akwiye koko.
5. Kumwima agaciro
Mu bintu bya mbere bibangamira couple, harimo kuba udaha agaciro umukunzi wawe.
Aha sinshatse kuvuga kumugurira impano gusa, kumuha indabyo nziza z’amaroze, ibi byose si byo byonyine byereka umukunzi wawe ko umuhaye agaciro. Ahubwo, wenda niba muri kumwe, jya umureba umwereke ko n’ubu utarumva uburyo yakwemereye ko utura mu mutima we; birahagije ko umenya kandi ukamubwira ikintu cyose gishya cyamubayeho, niba yambaye umwenda mushya, niba avuye muri salon de coiffure, ugahita ubibona kandi ukabimubwira; ntugatinye kumubwira igihe ubona asa neza cyangwa yambaye neza, ntugatinye na rimwe kumubwira icyo umutekerezaho cyane cyane iyo ari cyiza kandi ubona ko gishobora kumwubaka.
6. Gufuha birenze urugero
Burya iyo ukunda umuntu ni ngombwa ko umufuhira, ariko na bwo iyo urengereye ntibiba bikiri byiza.
Rekera aho kumucunga no kumucungisha abandi, si umujura. Rekera aho gucunga ubutumwa bugufi yakiriye kuri telefoni ye, rekera aho gucunga email zamwandikiwe n’izo yanditse. Jya umenya ko ikintu cy’ingenzi mu rukundo ari icyizere kandi mwese mukakigirirana. Iyo ukomeje kumwereka ko utamwizeye, agera aho akaruha na we akagera aho akumva ntaryohewe bityo rwose akaba yanisangira undi umuha amahoro.
7. Kwifata bikabije
Kumenya imibereho ya couple yanyu burya ni ingenzi kandi birabareba mwese. Rimwe na rimwe hari ibintu biba bidakwiye gukorwa nk’ umugenzo. Iyo abantu bakundana cyane cyane abamaze kubana dore ko ari nabo baba babyemerewe, ni byiza ko bakorana imibonano mpuzabitsina. Burya si ngombwa ko buri joro uko mugiye kuryama mutangira kubonana, nta n’ubwo ari formule rwose kuko iki ni igikorwa gikorwa iyo buri wese abyiyumvamo, bitari uko ari formule. Niba utabyiyumvamo aho kugira ngo ubikore nabi, wabireka rwose ariko kandi mujye mugerageza mwembi, mumenye igihe mwumva mwese mubishaka. Gusa ntimugahore mu bintu bimwe hato mutazarambirwa ahubwo nimugerageze guhindura uburyo mubikoramo, mugerageze kubwizanya ukuri ibishimisha buri wese, mugerageze guhindura igihe, kuko burya iyo bihora ari bimwe nta gashya, mugera aho mukarambirwa. Nimugerageze mwumve ko ari igikorwa muha agaciro. Nko mu bihugu byateye imbere ho, hari igihe abakunzi bava mu gihugu bakajya mu kindi, mu mugabane bakajya mu wundi, ariko kugira ngo urukundo rwabo ruhore ari rushya nta bintu bihoraho kandi birambirana bakora.
Source:igitondo.com
Kugira ngo rero urukundo rwanyu rutere imbere, rugire aho rugera, ntiwirirwe ufata umwanya ujya gushakira muri byinshi, wikwirirwa ukoresha amafaranga y’ikirenga wubaka urukundo cyangwa urusana, ahubwo wowe gerageza kururinda ibintu bishobora kurwangiza.
Ese uzabwirwa n’iki ibyo bintu?
Aha turakwereka ibintu birindwi biri mu bituma urukundo rwanyu rucumbagira, bitangira ari bitoya ariko mutarebye neza bishobora gutuma ruhagarara da! Nta kindi wakora rero usibye kubyirinda ukanabirinda umukunzi wawe, mwembi mukabigendera kure, bityo mukaba murinze ururkundo rwanyu.
1. Televiziyo
Muzarebe namwe nk’iyo hari filimi za seri (series), ukava ku kazi mbere yo kubaza uko abo mu rugo biriwe ugahita uhitira kuri televiziyo, cyangwa ari mu gihe cy’imipira ya champion’s League cyangwa cya Cecafa,… biri mu bintu bibangamira abakundana pe!
Kujya ku meza wicaye imbere ya Televiziyo kabone n’aho mwaba murimo kureba ibintu mwembi bibashimishije iyo bibaye buri gihe bituma nta mwihariko w’ibiganiro byanyu mugirana, ugatuma nta mwanya mufata ngo muganire, mwitekerezeho. Mu gihe na mwe mubibona ko koko ibabangamiye, itagituma mufata umwanya wo kuganira, mushobora kwemeranyaho igihe muzajya muyicana, inshuro zingahe se mu cyumweru, ku munsi se… ariko mukagerageza kwisigira umwanya muto wo kujya muganira kuko iyo bitagenze gutya, mushiduka mwembi mumeze nk’abataziranye, n’uburyo mwisanzuranaho bikagenda bishira burundu.
2. Guhora mu bintu bimwe
Ya restaurant mwakundaga gusohokeramo, rya funguro mwakundaga gusangira, ha hantu hose mwakundaga gutemberera,… muri make bya bindi byose mwajyaga mukunda, bya bindi byose byajyaga bibashishikaza, byose mwarabyibagiwe, mwarabitaye,… ubu musigaye mubana nk’abantu bamenyeranye bihorera mu bintu bimwe, nta mwihariko wanyu mufite, nta gashya mu rukundo rwanyu kandi urukundo ni nk’ururabyo rusaba guhora ruvomerwa, ibi nabyo biri mu bituma couple irananirwa, igacumbagira byarimba ndetse ikaba yanahagarara burundu.
3. Gukora amasaha arenga ayo mwagombaga
Rekera aho gutaha bwije, bitari uko gusa nawe ubwawe nta gihe wiha ahubwo kuko n’uwo ukunda nta mwanya na muke ukimuha. Gerageza kuva ku masaha wakoraga nibura ukureho nk’abiri ukomeze kugera ubwo uzumva nawe ubwawe usigaye ubona umwanya wo kuruhuka. Impamvu y’ibi rero si no kugira ngo uruhuke gusa, nta n’ubwo impamvu bibangamira umukunzi wawe ari uko atakikubona gusa, ahubwo ni uko iyo umaze igihe ukora cyane utaruhuka n’ibiganiro byawe ubwabyo biba ari ibyerekeranye n’akazi kawe gusa, bityo ugasanga ariko konyine uha umwanya mu buzima bwawe, umukunzi wawe ntiyongere kubona umwanya mu buzima bwawe.
4. Kutiyitaho
Kuba umaranye igihe kinini n’umukunzi wawe, ntibivuze ko bihagije; kuba kandi akuzi neza agukunda uko uri - ibyiza byawe n’ibibi byawe- ntibivuze ko bihagije nta kindi ushobora gukora. Si byiza ko ujya mu bwiherero ugasiga udasutsemo amazi ngo ni uko mujya no gukundana ariko wari umeze yabyihanganiye, nta n’ubwo ari byiza ko musohokana utikozeho, ngo wambare neza, usokoze imisatsi yawe neza, ku buryo buri munsi abona impamvu yo kugumana nawe, ku buryo n’abandi bakureba koko bakabona ko afite umukunzi mwiza. Ni ngombwa kumwereka ko ari umuntu w’agaciro imbere yawe ku buryo buri gihe uba ugomba kwishimira kuba ari uwawe ukabimwereka umuha agaciro akwiye koko.
5. Kumwima agaciro
Mu bintu bya mbere bibangamira couple, harimo kuba udaha agaciro umukunzi wawe.
Aha sinshatse kuvuga kumugurira impano gusa, kumuha indabyo nziza z’amaroze, ibi byose si byo byonyine byereka umukunzi wawe ko umuhaye agaciro. Ahubwo, wenda niba muri kumwe, jya umureba umwereke ko n’ubu utarumva uburyo yakwemereye ko utura mu mutima we; birahagije ko umenya kandi ukamubwira ikintu cyose gishya cyamubayeho, niba yambaye umwenda mushya, niba avuye muri salon de coiffure, ugahita ubibona kandi ukabimubwira; ntugatinye kumubwira igihe ubona asa neza cyangwa yambaye neza, ntugatinye na rimwe kumubwira icyo umutekerezaho cyane cyane iyo ari cyiza kandi ubona ko gishobora kumwubaka.
6. Gufuha birenze urugero
Burya iyo ukunda umuntu ni ngombwa ko umufuhira, ariko na bwo iyo urengereye ntibiba bikiri byiza.
Rekera aho kumucunga no kumucungisha abandi, si umujura. Rekera aho gucunga ubutumwa bugufi yakiriye kuri telefoni ye, rekera aho gucunga email zamwandikiwe n’izo yanditse. Jya umenya ko ikintu cy’ingenzi mu rukundo ari icyizere kandi mwese mukakigirirana. Iyo ukomeje kumwereka ko utamwizeye, agera aho akaruha na we akagera aho akumva ntaryohewe bityo rwose akaba yanisangira undi umuha amahoro.
7. Kwifata bikabije
Kumenya imibereho ya couple yanyu burya ni ingenzi kandi birabareba mwese. Rimwe na rimwe hari ibintu biba bidakwiye gukorwa nk’ umugenzo. Iyo abantu bakundana cyane cyane abamaze kubana dore ko ari nabo baba babyemerewe, ni byiza ko bakorana imibonano mpuzabitsina. Burya si ngombwa ko buri joro uko mugiye kuryama mutangira kubonana, nta n’ubwo ari formule rwose kuko iki ni igikorwa gikorwa iyo buri wese abyiyumvamo, bitari uko ari formule. Niba utabyiyumvamo aho kugira ngo ubikore nabi, wabireka rwose ariko kandi mujye mugerageza mwembi, mumenye igihe mwumva mwese mubishaka. Gusa ntimugahore mu bintu bimwe hato mutazarambirwa ahubwo nimugerageze guhindura uburyo mubikoramo, mugerageze kubwizanya ukuri ibishimisha buri wese, mugerageze guhindura igihe, kuko burya iyo bihora ari bimwe nta gashya, mugera aho mukarambirwa. Nimugerageze mwumve ko ari igikorwa muha agaciro. Nko mu bihugu byateye imbere ho, hari igihe abakunzi bava mu gihugu bakajya mu kindi, mu mugabane bakajya mu wundi, ariko kugira ngo urukundo rwabo ruhore ari rushya nta bintu bihoraho kandi birambirana bakora.
Source:igitondo.com
Inscription à : Publier les commentaires (Atom)